U našoj javnosti je Dijana Milojković najpre postala poznata kao „Miss Srbije“, te se okitila i lentom zvanične „Miss Evrope“ na takmičenju u Bejrutu, i činilo se da njen manekenski uspeh i blistavu karijeru u usponu ništa ne može da poremeti, pa je uživala i u uspesima na poslovnom planu.\nTakođe i u romansi sa Stefanom Karićem, za koga je bila verena, kada je došlo do baš naglog preokreta i njen svet se srušio sa dobijanjem dijagnoze opake bolesti – invazivnog karcinoma na grliću materice.\nDanas je Dijana Milojković uspela da se izbori sa teškom bolešću, te vodi i svoju web stranicu na kojoj deli iskustva i pomaže ženama koje imaju isti problem da ga što lakše shvate i prihvate, te i da se ne predaju i da budu borbene i istrajne, a o njenom životu i o dosadašnjim postignućima će biti više reči u nastavku teksta koji je pred vama.\nPogledajmo za početak Dijaninu biografiju.\nIako bi se na prvi mah učinilo da je Dijana Milojković samo jedna u „moru lepotica“ koja je bez ikakvih drugih interesovanja i obrazovanja, ova prelepa devojka koja je rođena 1989. godine u Ćupriji, ima završena čak dva fakulteta – Farmaceutski fakultet u Beogradu, kao i Fakultet za menadžment, na kome je takođe magistrirala i odbranila magistarsku tezu iz oblasti ekonomski menadžment.\nDijana Milojković je titulu za „Miss Srbije“ osvojila 2009. godine, da bi na takmičenju u Bejrutu 2014. godine bila proglašena za „Miss Evrope“ i takođe za „Miss sporta“, a od malena je aktivno išla na časove tenisa i bavila se plesom, te je počela svoju vrlo uspešnu karijeru modela i radila brojne editorijale i modne revije.\nNa žalost, sa svega 27 godina je Dijana na jednoj rutinskoj ginekološkoj kontroli saznala da ima invazivni oblik karcinoma na grliću materice, a kada su dodatne analize pretpostavku lekara pak i potvrdile, ona kaže da joj se u momentu „srušio ceo svet“.\nTada je shvatila da počinje njena vrlo teška borba za život u kojoj mora da pokaže da je odlučna i da želi da živi i pobedi, pa je danas na svom blogu opisala sva svoja iskustva kroz koja je prošla od dijagnoze preko terapije do divnog momenta oporavka, i sa svom ženama koje imaju sličan problem nesebično i iskreno deli te svoje osećaje i patnju koju je uspela da prebrodi.\nSada ćemo saznati malo više o Dijani privatno.\nDijana Milojković sasvim privatno\nPrelepa manekenka je na vrhuncu svoje karijere, uplovila u romansu sa momkom koji važi za baš „žestokog mladića sa Zvezdare“, Stefanom Karićem, koji se dovodio i u vezi sa Kristinom Kijom Kockar, te su na društvenim mrežama objavljivali zajedničke fotografije, a u jednom momentu se čak spekulisalo i da su se venčali, kada je Dijana na svojim profilima promenila prezime u Dijana Karić.\nIako joj je Stefan bio najveća potpora kada je saznala da boluje od karcinoma, te su se zajedno ošišali na ćelavo kada je manekenka počela da gubi kosu usled jake hemioterapije kojoj je bila podvrgnuta, i takva njihova slika je brzo dospela sa društvenih mreža u medije i izazvala lavinu pozitivnih komentara, te je čak Stefan na svome telu i istetovirao Dijanin lik, ipak posle izvesnog vremena je misica naglo obrisala sve njihove zajedničke fotografije, „vratila devojačko prezime“ i objavila da su raskinuli.\nKao razlog raskida se kasnije ispostavilo Karićevo neverstvo, ali mu prelepa devojka nikada nije zamerila zbog toga, jer smatra da joj je u najtežim trenucima bio veliki oslonac i da nije morao da se „nosi“ sa onim što ona proživljava i danas su u dobrim odnosima i ostali su prijatelji.\nKako je napred i pomenuto, Dijana Milojković vodi svoj blog „Diana’s life“, na kome pomaže ženama sa istim problemom, te ih na neki način kako sama kaže i „podučava“ da zavole i svesno prihvate svoje telo kao takvo, i da se ne predaju u borbi za svoj život, jer ako je ona uspela da se izbori, i svako drugi ima jednake šanse da spase svoj život, ali upozorava na neophodnost svih redovnih preventivnih pregleda i kontrola, kako bi se bolest otkrila na vreme i tako se izbegao rizik po sam život..\nNadimak: Diksy; „Miss Dijana“\nDatum i mesto rođenja: 1989. godina, Ćuprija, Republika Srbija\nZanimanje: manekenka; „Miss Srbije“; „Miss Evrope“; „Miss sporta“; „Miss fotogeničnosti“


Intervju sa dekanom Prirodno-matematičkog fakulteta PMF Žurnal | Природно-математички факултет\nIntervju sa dekanom Prirodno-matematičkog fakulteta\n12:33, 09.02.2020. | INTERVJU NIŠ\nAutor: PMF žurnal, izvor: PMF Žurnal\nU razgovoru sa dekanom PMF-a u Nišu, foto: PMF žurnal\nPo čemu Vi mislite da se naš Fakultet razlikuje od ostalih, i koje su prednosti koje biste istakli?\n– Prvo, da vam poželim dobrodošlicu u dekanat vašeg fakulteta.\nPrirodno-matematički fakultet (Fakultet) se po mnogo čemu razlikuje od ostalih fakulteta Univerziteta u Nišu. Naš Fakultet praktično predstavlja jedan mini univerzitet – kako po broju studijskih grupa, i tako i po broju akreditovanih studijskih programa koji se realizuju. Fakultet ima šest departmana: Departman za matematiku, Departman za hemiju, Departman za fiziku, Departman za računarske nauke, Departman za geografiju i Departman za biologiju i ekologiju. Na Fakultetu se realizuje 21 akreditovan studijski program. Danas se u svetu teži sintezi i multidiscplinarnosti zbog čega i naša najveća prednost u odnosu na druge fakultete jeste baš ta – raznolikost u studijskim programima i istraživanjima gde je „pod istim krovom“ moguće organizovati multi-, inter- i trans- disciplinarna istraživanja. Druga značajna posebnost našeg Fakulteta, a ujedno i ponos, jeste veliki broj naučnih publikacija koje nastavnici, saradnici i istraživači publikuju. Naša produkcija naučnih rezultata je najveća na Univerzitetu u Nišu. Naš Fakultet ima veliki broj naučnih izdanja, među kojima je i naučni časopis „Filomat“ koji se nalazi na prestižnoj SCI listi. Naravno, naša istraživanja nisu samo fundamentalna, značajan broj istraživača je uključen u razna primenjena istraživanja u okviru medicinskih, tehničkih i drugih srodnih naučnih polja.\nU kojim segmentima mislite da dajemo pozitivan primer ostalim fakultetima u Srbiji?\n– U Srbiji, kao i na našem Univerzitetu, pozitivan primer dajemo tako što svi živimo i radimo u jednoj raznolikoj zajednici gde jedni druge dopunjujemo. Upotrebio bih jedan biološki termin, koji se danas često primenjuje i u računarstvu, a to je da je naš Fakultet jedan prirodno-matematički ekosistem.\nSvedoci smo da Prirodno-matematički fakultet sarađuje sa brojnim univerzitetima, kako u Srbiji, tako i u svetu. Koje su prednosti tih saradnji, i na koje načine studenti mogu to iskoristiti\n– Naš Fakultet ima izrazito dobru saradnju sa mnogim institucijama. Prvenstvena saradnja jeste na nivou naše zemlje, počev od saradnje sa drugim fakultetima Univerziteta u Nišu. Takođe, deo smo akademske zajednice Srbije, i u okviru toga imamo odličnu saradnju sa fakultetima iz prirodno-matematičke grupacije svih državnih univerziteta, ali i sa institutima koji se bave istraživanjima u prirodnim nauka. Pored toga, sarađujemo i sa brojnim međunarodnim institucijama – kako obrazovnim, tako i istraživačkim iz bližeg i daljeg okruženja.\nVeliki broj naših svršenih studenta sada živi i radi u inostranstvu i oni su najbolji naši misionari i spona između fakulteta i tih institucija. Pojedini naši bivši studenti, najčešće iz inostranstva, pomažu Fakultet kroz donaciju savremene udžbeničke literature.\nNaravno, treba pomenuti da i danas studenti učestvuju u razmenama studenata u okviru različitih evropskih projekata. Najveći broj studentskih razmena, kako odlaska naših, tako i dolaska stranih studenta, je u okviru evropskog obrazovnog sistema. Međutim, bilo je i nekoliko studenta i van Evropskog kontinenta, iz Kine, Indije, Argentine, Brazila itd.\nOvde ste prvenstveno govorili o saradnjama i projektu Erasmus. Da li postoji još neka saradnja na koju mislite da studenti treba da obrate pažnju?\n– Studenti treba da koriste sve vidove saradnji, ne samo saradnju u okviru mobilnosti na Erasmus projektima, već i u okviru drugih projekta kao što su COST akcije, bilateralna saradnja i sl. Studenti našeg Fakulteta, po mom mišljenju, trebalo bi prvenstveno da intenziviraju saradnju sa kolegama sa našeg Univerziteta, ali i sa kolegama u okviru prirodno-matematičke grupacije fakulteta u Srbiji. Drugo, veoma je značajno da se naši studenti aktivnije uključe u strukovna udruženja( biologa, fizičara, hemičara, matematičara, geografa…) u Srbiji.\nSvedoci smo da, iz godine u godinu, sve manji broj studenata upisuje PMF. Sa izuzetkom naravno računarskih nauka, pošto je to danas popularno. Da li imate neku strategiju kako se ovaj problem može rešiti?\n– Svi državni univerziteti imaju manje ili više problema sa brojem studenta koji se upisuju na prvu godinu studija. Najveći problem ovog dela Srbije je praktično depopulacija, odnosno smanjenje broja stanovnika. Fakultet preduzima niz mera da privuče veće interesovanje srednjoškolaca za studiranje prirodnih nauka kao što je poboljšanje uslova studiranja, osavremenjavanje studijskih programa, pojačana prezentacija Fakulteta i diseminacija svih značajnih rezultata Fakulteta. Studenti, nastavnici, saradnici i istraživači imaju pregršt rezultata koji do sada nisu adekvatno prezentovani. U praktičnom smislu, to znači da ćemo se više pojavljivati u medijima i na društvenim mrežama.\nNajbolji emisari fakulteta jesu zapravo njegovi studenti. Oni najbolje, najviše i najrealnije mogu da predstave Fakultet. Shodno tome, plan Fakulteta je da se studenti više uključe u promotivne aktivnosti Fakulteta.\nKoji su glavni ciljevi i zadaci koje ste sebi postavili za naredni period?\n– Glavni zadaci u narednom periodu jesu rešavanje prostornih problema koje ima Fakultet i reakreditacija postojećih i akreditacija novih studijskih programa. Osnivanjem PMF-a 1999. godine dodeljena nam je ova zgrada koja ne zadovoljava u potpunosti potrebe našeg Fakulteta. Zbog nedostatka laboratorijskog prostora, deo Departmana za hemiju se i danas nalazi na Filozofskom fakultetu, a laboratorijski deo Departmana za biologiju i ekologiju i Departman za fiziku je u ovoj zgradi. Tokom ove godine očekujem da ćemo uspeti da napravimo korake u rešavanju ovog problema kroz projektovanje, izgradnju aneksa zgrade i adaptacije dela prostora u ovoj zgradi.\nDrugi, veoma značajni cilj, jeste završavanje dokumentacije za reakreditaciju postojećih studijskih programa ali i akreditacija novih programa. Kroz izveštaj o samovrednovanju fakulteta i izveštaj o samovrednovanju studijskih programa dobiće se vredne informacije u kom smeru treba raditi na novoj akreditaciji. Naravno, postoji i potencijal za nove, atraktivnije studijske programe, koji bi bili u saglasnosti sa potrebama tržišta rada.\nTakođe, cilj nam je da poboljšamo i studentski život na Fakultetu. U tom svetlu radimo intenzivno na otvaranju studentskog kluba, pošto klub nismo imali zadnjih desetak godina. Čekamo odluku od direkcije za imovinu Vlade Republike Srbije koja bi trebala da nam da saglasnost za izdavanje. Tada ćemo raspisati javni poziv za studenski klub.\nDa li premijerno možemo da kažemo koji će to biti novi studijski programi?\n– Na nivou našeg univerziteta, zajedno sa Univerzitetom i Ekonomskim fakultetom, učestvujemo u kreiranju i realizaciji novog Master 4.0 programa-Inteligentna obrada podataka. Ovaj program se realizuje pod pokroviteljstvom i u okviru inicijative “Digitalne Srbije”. Očekujemo da se na ovaj program upiše novih 35 studenata. Trenutno je program u postupku akreditacije, dokumenta su predata, nosilac je Univerzitet u Nišu. Pored ovog programa, radićemo i na otvaranju novih programa, pre svega multidisciplinarnih u kojim će učestvovati svi departmani našeg Fakulteta.\nOzbiljan naučni rad podrazumeva veliku strast prema nauci. Kada ste Vi zavoleli nauku, kada ste shvatili da je to Vaš karijerni put?\n– Ja sam zavoleo nauku vrlo rano kao i veliki broj moj vršnjaka. Mnogo faktora je uticalo na to da nauka, naučni rad i obrazovanje budu popularni 70 i 80-tih godina prošlog veka. U školama smo imali puno aktivnosti koje su promovisale znanje i nauku kao što su mnogobrojne sekcije, dodatne aktivnosti, takmičenja i sl, pri čemu su školske laboratorije bile opremljene tako da mogu veći deo takvih aktivnosti da isprate i podrže. Istovremeno nauka, obrazovanje i kultura su bili sveprisutni u medijima kroz veliki broj naučno popularnih emisija – kako domaćih, u okviru Školskog programa TV Beograd, tako i stranih, pre svega BBC- jevih, kao što su „Opstanak“, „Ne pitajte mene“, „Posle 2000 te“ i drugih. Od malena sam u kontaktu sa prirodom, i tokom boravka u prirodi počinjete da primećujete da postoje sličnosti i različitosti u predmetima i pojavama oko sebe. Za jednog naučnika je veoma bitno da je dobar posmatrač, bez obzira kojom naukom se bavi. Morate da imate dobro oko da uočite detalje na objektu koji posmatrate, a zatim da ih analizirate i sistematizujete. Nauka je jako dinamična oblast ljudske delatnosti. Tokom rešavanje jednog problema otvara vam se još puno novih pitanja. Čar nauke leži baš u toj dinamici istraživanja, pa se može reći da su praktično nauka i istraživanja beskonačni.\nStudentski dani, pored mnogo suza zbog studiranja, kriju i mnogo anegdota. Da li možete sada, sa nama, da se prisetite neke anegdote?\n– Studentski dani su najbolji dani u životu, to postane svima jasno kada se završe. Za vreme studija, upoznajete veliki broj različitih ljudi koji imaju različita mišljenja, gledišta, drugači stil života, rada itd., a još uvek niste zatrpani brigama koje kasnije donosi život. Moj savet studentima bi bio da tokom studija budu otvoreni u komunikaciji, tolerantni prilikom uočavanja različitosti, da slobodno iznose argumentovano svoje stavove i mišljenja jer na taj način upoznaju i sebe i druge.\nJa sam kao student sam bio dosta aktivan kroz različita studentska strukovna i sportska udruženja. Najaktivniji sam bio u Mladim istraživačima Srbije odnosno Ekološkom istraživačkom društvu „Mladen Karaman“ čiji sam jedan od osnivača. U okviru toga društva smo izrađivali studenske istraživačke projekte i organizovali razne studentsko-istraživačke akcije, predavanja, obilaske prirodnih i kulturnih znamenitosti Srbije, organizovali izložbe fotografija i razne druge aktivnost. Za većinu aktivnosti koje smo realizovali sami smo se obezbiđivali sredstva. Posete raznim privrednim društvima bile su sastavni deo aktivnosti većine studenta članova društva u obezbeđivanju potencijalnog sponzorstva. Nije bilo lako, ali smo u većini slučajeva uspevali da obezbedimo pomoć, kako materijalnu, tako i tehničku u realizaciji aktivnosti društva.\nPitate me za anegdote, postoji puno anegdota- na primer, vožnja u prikolici Džejms kamiona po kiši i magli na terenima Stare planine, sakupljanje uzoraka u graničnom području uz pratnju naše granične patrole itd.\nOvih dana polako kreće sa radom naša novinarska sekcija, dramska sekcija, pa i pevačko društvo. Vi ste prvi dekan u čijem mandatu se to organizovalo. U pevačkom društvu zajedno pevaju studenti i profesori. Šta Vi mislite o tome?\n– Mislim da je to prava stvar! Kako studentima da obezbedimo bolje uslove za studiranje na našem Fakultetu i da istovremeno osmislimo nove aktivnosti? U razgovoru sa predsednikom Studentskog parlamenta i studentom prodekanom, došli smo do zajedničkih ideja među kojima su, između ostalog, i ideje koje ste naveli. Veoma je značajno da pored naučnih i obrazovnih aktivnosti na Fakultetu postoje i društvene aktivnosti za studente. Studentski predstavnici i rukovodstvo Fakulteta intenzivno će raditi na realizaciji zajedničkih ideja. Kao što smo svedoci, prvi korak je i učinjen – formirana je novinarska sekcija studenata, čim Vam sada dajem intervju. Zatim, dramska sekcija od koje očekujem uskoro poziv na premijeru nekog komada, ali i na prvi koncert odnosno izložbu.


Alan Fitzpatrick - | Tickets\nStvaranje univerzalne muzike koja će ga izdvojiti od drugih i pozitivne reakcije kolega i publike otvorile su mu put do popularnih klubova širom sveta. Njegov set iz 2011. godine, za BBC Radio 1 Essential Mix naišao je na odobravanje, kako od starih, tako i od novih fanova, a dobija i rezidenturu u kultnom londonskom klubu Fabric, za koji je 2016. napravio i prvim miks album Fabric 87. Iste godine lansira We Are The Brave brend koji pored izdavačke kuće i serijala žurki obuhvata liniju odeće koju je Alan dizajnirao, umetničke emisije i još mnogo toga. Njegovo debi izdanje “We Do What We Want”, za sopstveni lejbl, doživelo je veliki uspeh. Ovaj singl postao je hit leta i mogao se čuti svuda, od BBC-jevog Match Of The Day, preko emisije Annie Mac na BBC Radio 1, sve do KFClokala.


Haradinaj optužuje Sloveniju i Kosmet | Radio Trebinje\n16 новембра 2018, 6:23 AM\nHaradinaj optužuje Sloveniju i Kosmet\n18. јуна 2015., 10:58\nPRIŠTINA | Lider Alijanse za budućnost Kosova i poslanik Skupštine Kosova Ramuš Haradinaj ocenio je da njegovo pritvaranje u Ljubljani pokazuje sramno ponašanje Slovenije.\nOn je iz Ljubljane za emisiju Interaktiv prištinske televizije KTV izjavio da je istražnom sudiji pred kojeg je izveden rekao da ne priznaje nadležnost slovenačkog pravosuđa u njegovom slučaju.\n„Slovenci treba da što pre prečiste svoj sistem od klevetničkih relikata Beograda koji datiraju iz 2004. godine, iz vremena sada nepostojeće države, koji se još uvek smatraju važećim“, rekao je Haradinaj.\nOn je optužio Sloveniju da je jedina država koja uzima u obzir poternice bivše Jugoslavije i istakao da je pred međunarodnim pravosuđem dokazao svoju nevinost.\nHaradinaj je takođe optužio Vladu Kosovu kao nesposobnu da rešava ovakve situacije.\nHaradinaj je juče posle podne pušten iz pritvora, oduzet mu je diplomatski pasoš koji poseduje i danas će se ponovo pojaviti pred sudijom.\nHaradinaj je priveden prilikom povratka iz posete u Berlinu i sleteo u Ljubljanu kako bi nastavio put za Prištinu.\nU izveštaju o privođenju Haradinaja, slovenačke vlasti su navele da je lider Alijanse za budućnost Kosova priveden po poternici koju je izdala beogradska kancelarija Interpola, 8. oktobra 2004. godine.\nPovodom njegovog pritvaranja predsednica Kosova Atifete Jahjaga je razgovarala telefonom sa predsednikom Slovenije Borutom Pahorom i zatražila da se Haradinaju omogući sloboda kretanja.\nTakođe su reagovali Vlada Kosova i predsednik parlamenta, dok je pred Ambasadom Slovenije održan protest jedng broja građana i rukovodstva AZBK, koji su pre nego što su se razišli od Vlade Kosova zatražili da prekine diplomatske odnose sa Slovenijom.\nUhapšeno osam lica zbog ratnih zločina


SYNTHESIS STAKLENA KLIZNA VRATA - Lux Life luksuzni portal: Moda, Stil, Trendovi, Kolekcije 2014...\nZaboravite na staromodna klizna staklena vrata i pogledajte kako ona mogu izgledati kada se izvedu na savremen način...\nFOA predstavlja minimalističku i trendi kolekciju staklenih vrata Synthesis, gde je staklo prava zvezda. Od poda do plafona, na šinama, ova vrata klize lagano bez ikakvog napora. Staklo je laminirano sa dodatnom zaštitom, a dizajn je ispeskaren sa obe strane. Dizajn ovih staklenih peskiranih vrata omogućava maksimalnu privatnost, dok staklo omogućava maksimalnu svetlost.\nOva klizna vrata čine da svaki prostor izgleda otvoren i vazdušast - uprkos tome što je posebna prostorija. Postoji širok spektar dizajna koje možete izabrati, tako da vrata možete uklopiti u praktično bilo kom stilu. Vrata će vam omogućiti osećaj otvorenosti i prihvatljivosti. Kompanija FOA je još jednom predstavila odličnu kolekciju, dvostruku funkciju vrata - fantastičan dizajn i umetnost stakla na jednom mestu!\nPROČITAJTE SLEDEĆI TEKST: INTERESANTNO DEKORATIVNO POSUĐE


ČILE SLEDEĆI PROTIVNIK SRBIJE: Evo kada igraju naši teniseri u drugom kolu ATP kupa\n02. 01. 2022. u 15:55\nTENISERI Srbije trijumfalno su počeli ATP kup u Sidneju, pošto su sa 2:1 savladali Norvešku, a sada je poznat i termin mečeva drugog kola u kome će orlovi ukrstiti rekete sa Čileancima.\nTaj meč na programu je u ponedeljak, sa početkom u 7.30 po srpskom vremenu. Prvi će na teren Filip Krajinović i Alehandro Tabilo, dok je za devet časova zakazan duel Dušana Lajovića i Kristijana Garina.\nU dublovima su prijavljeni Nikola Ćaćić i Matej Sabanov, a trebalo bi da im se suprotstave Marselo Barios-Vera i Alehandro Tabilo.\nČile je u prvom kolu pretrpeo maksimalan poraz 3:0 od Španije.\nPOJAČANJE IZ HRVATSKE IPAK NE DEBITUJE: Srbija ispustila prednost na ATP kupu, drama na vrhuncu\n01. 01. 2022. u 10:52 >> 11:28\n"SA KOSOVA JE, ZATO JE TAKAV!" Kusturica: Đoković je u srcu kolonijalnih sila dokazao da je bolji od drugih (VIDEO)\n01. 01. 2022. u 10:16\ntenis ATP kup Teniska reprezentacija Srbije


UVRNUTA dnevna "beauty" rutina Lady Gage | Mogu Ja To Sama - Svaki ženski trik na samo jedan klik!\nUVRNUTA dnevna "beauty" rutina Lady Gage\nLady Gaga je totalno otkačena, a svi to već znaju! Međutim, ona je rešila da pokaže fanovima kako izgleda jedan njen dan u kozmetičkom salonu! Pogledajte kako izgleda jedan dan "beauty" rutine ove mega pop dive! Ona je na svom instagram profilu podelila seriju fotografija na kojima primenjuje neke normalne, a neke poprilično uvrnute tretmane... Pogledajte fotografije i vidite o čemu se radi!\nPrvo je rešila da vrati svoju prepoznatljivu platinastu plavu boju. A to zahteva duugo sedenje u salonu. Onda je došla na ideju da uradi još koji tretman za negu lica i time ubije 3 muve jednim potezom.\nDok sedi na frizerskoj stolici poznata pop pevačica odlučila je da svoju "kožu" lica počasti jednom hidratantnom maskom. Ali je selfie slikala u stilu Lady Gage - sa ogromnim sunčanim naočarama! Na fotografiji je iskoristila priliku i da pokaže verenički prsten.\nNa sledećoj fotografiji pop diva je rešila da regeneriše svoje usne koristeći, nama nepoznatu, masku za usne sa kolagenom. Ispod slike je napisala: "vreme je za kolagensku masku za usne u gelu koja je dobra za hidrataciju i bubrenje usana. Bez injekcija i modrica!"\nI na kraju, da vidimo konačan rezultat te predivne plave kose!\nZaista je lepa, u to nema sumnje! Sada i mi možemo da prekopiramo neku caku za negu lica od ove pop dive!\nPop diva Lady Gaga se temeljno pripremila za "Dan zaljubljenih" pa je svog izabranika iznenadila potpuno novom bob...


Zemljiše sa kućom pored rijeke!, Pale, Land\nKuća u Kuševcu, 73,42 m2, Đakovo, House\nNova kuća,okolina Kragujevca! New house, surroundings of Kragujevac!, Kragujevac - grad, House\nKragujevac - gradHouseSale\nFutog - Novi Futog - prodaja kuće, Novi Sad - grad, House\nNovi Sad - gradHouseSale\nNAJAM POSLOVNOG PROSTORA 77m2, CENTAR €400 , Novi Vinodolski, Commercial property\nNovi VinodolskiCommercial propertyRent\nPROSTOR izdaje: Poslovni objekat, Vlakovo, Ilidža, Commercial property\nMultipurpose business premises on Kosevsko Brdo-30sqm, Sarajevo-FOR RENT, Sarajevo Centar, Commercial property\nRiver house, Trebinje, House\nUgostiteljski objekat: Banja Luka, 40 m2, 44000 EUR, Banja Luka, Commercial property\nBanja LukaCommercial propertySale\nKUĆA NA PRODAJU/IZDAVANJE ISTOČNO SARAJEVO, Istočno Novo Sarajevo, House\nIstočno Novo SarajevoHouseSale\nGrađevinsko zemljište: Beograd, 1000 m2,15000 EUR, Palilula, Land\nkuca u Tenji, Osijek - Okolica, House\nOsijek - OkolicaHouseSale\nProdajem kuću i zemljište 23 dunuma, Odžak, Land\nParcela 1863m2, min.dozv.grad. po RP BGP 4592m2, Stup, Ilidža, Land\nCENTAR: KURELČEVA (Europski trg) 140m2 poslovni prostor najam, Zagreb, Commercial property


Gradiska.com - Počeli radovi na izgradnji prečistača u Agroindustrijskoj zoni\nsreda, 30 maj 2018 13:50\nPočeli radovi na izgradnji prečistača u Agroindustrijskoj zoni\nU Agroindustrijskoj zoni u Novoj Topoli ozvaničen je početak radova na izgradnji postrojenja za prečićavanje otpadnih voda.\nIzgradnja prečistača je zajednička aktivnost USAID-a i Opštine Gradiška, koja je od ključne važnosti za rad i funkcionisanje Agroindustrijske zone.\n„Omogućićemo urednu kanalizaciju u Privrednoj zoni, a prečišćena voda ulijevaće se u rijeku Osorinu. Ovo je veliki dan za Agroindustrijsku zonu i opštinu Gradiška i poticaj za širenje privredne aktivnosti u ovom regionu“, istakao je Zoran Adžić, načelnik opštine Gradiška.\nPostrojenja za prečišćavanje otpadnih voda grade se u okviru USAID-ovog projekta RAST, koji implementira CRS. Riječ je o investiciji od 560 000 KM. Ovakvi projekti su dokaz da se zajedničkom saradnjom lokalnih firmi, predstavnika vlasti i donatora mnogo toga može postići u lokalnim zajednicama u Bosni i Hercegovini, ističe direktor misije USAID-a u BiH Peter Duffy.\n„Gradiška se nalazi na vratima Evropske unije i postoje mnoge prilike za domaće i strane investitore. USAID-u je drago što radi sa Opštinom Gradiška kako bi ova zona postala funkcionalna“, rekao je Peter Duffy, direktor misije USAID-a u BiH.\nRok za završetak radova na izgradnji postrojenja za prečićavanje otpadnih voda je kraj avgusta. Plan je da se u narednom periodu gradi konačni prečistač na koji će biti priključena domaćinstva u Novoj Topoli, što će obezbijediti zdraviji okoliš u ovoj mjesnoj zajednici, poručili su predstavnici USAID-a i Opštine Gradiška.\nU Lokalnoj upravi kažu da su putem UNDP-a obezbijedili donaciju od 800 000 KM, a sredstva će biti usmjerena na riješavanje problema odvodnje oborinskih i površinskih voda u Agroindustrijskoj zoni.\n„Mi završavamo tender za dogradnju vodovoda i kanalizacije i putne infrastrukture u Privrednoj zoni. Želimo da unaprijedimo ovo područje i privučemo investitore. Očekujemo da će uskoro ovdje biti izgrađen tržni centar gdje će biti zaposleno 80 radnika, a italijanska kompanija Kalcedonija radi objekat u kojem će biti zaposleno 500 radnika“, naveo je Adžić.\nProblem sa otpadnim vodama godinama je zastupljen i u gradskom području. Načelnik Adžić naglašava da Opština radi na tome da uz podršku zemalja članica EU obezbijedi sredstva za proširenje primarne kanalizacione mreže u Gradišci. Očekuje da će krajem godine biti dogovorena i izgradnja glavnog gradskog kanalizacionog prečistača, koji će se nalaziti u reonu Mačkovca i Bok Jankovca, a zadovoljiće potrebe kompletnog prostora opštine Gradiška.\nViše iz kategorije: « Voćari uvode sistem za orošavanje\tKompanija “Loman i Raušer“ želi da otvori novi pogon u Gradišci »


RTCG - Radio Televizija Crne Gore - Nacionalni javni servis :: Društvo :: Osnovci nastavniku pripremili elektro šok\nObjavio: P.R. [ Radio Tivat ]\nTIVAT 23. 02. 2018. 19:36 >> 19:33 1\nOsnovci nastavniku pripremili elektro šok\nU tivatskoj Osnovnoj školi "Drago Milović" juče se desio teži incident u kome su učenici jednog od devetih razreda polili vodom prekidač za svijetlo u učionici i time doveli u opasnost život profesora fizike i matematike, saznaje Radio Tivat.\n"Po ulasku u učionicu profesor je primijetio lokvu vode i mokar zid i shvatio ozbiljnost situacije u kome mu je bio ugrožen život", navodi Radio Tivat.\nObilježeno potonuće parobroda "Cetinje"


(FOTO) GOCA TRŽAN OBJAVILA FOTKU SA TRUDNIČKIM STOMAKOM: Fanovi na Instagramu oduševljeni, komentari se nižu! | Stars | Kurir\n(FOTO) GOCA TRŽAN OBJAVILA FOTKU SA TRUDNIČKIM STOMAKOM: Fanovi na Instagramu oduševljeni, komentari se nižu!\nStars 12.02.2018. 16:39h 12.02.2018. 16:39h\nGoca Tržan redovno objavljuje fotografije na društvenim mrežama i fanovima otkriva detalje iz svog privatnog života.\nPevačica se sada prisetila trenutka kada je bila trudna, pa je objavila sliku sa svojom kumicom. Nije tajna da Goca pokušava da ostane u drugom stanju ponovo i da svojoj ćerki Leni, koju je dobila u prvom braku, podari brata ili sestru.\n"Pre 11 godina, moja kuma, kumica, Lena u stomaku i žena slonica tj. ja", napisala je Goca u opisu fotografija iz albuma.\n"Želim ti još jednom taj stomačić, pa da li je kao slonica ili medicinka loptica nije važno", napisao je jedan pratilac.\nMOLILI SU BOGA DA IH SPASI: Goca Tržan preživela dramu na skijanju, a sve je gledala njena ćerka Lena!


SVI SU JE OBOŽAVALI: Na Instagramu se masovno dele fotografije princeze Dajane, a pogledajte i zbog čega! – Nadlanu.com\nSVI SU JE OBOŽAVALI: Na Instagramu se masovno dele fotografije princeze Dajane, a pogledajte i zbog čega!\nObjavljeno 2. jula 2017. / 12:15:52\nIako su prošle dve decenije od njene smrti, Britanci ne zaboravljaju svoju omiljenu princezu, koja bi, da je živa slavila svoj 56. rođendan.\nTokom jučerašnjeg dana društvene mreže su se “usijale” od deljenja fotografija prerano i tragično preminule princeze Dajane. Razlog za to je sledeći- da je živa, 1.jula ove godine princeza bi proslavila svoj 56. rođendan.\nDajana je bila ćerka Džona Spensera, koji je nosio titulu erla i poštovane Fransis Roš. Za princa od Velsa, Čarla udala se 29. jula 1981. godine, a ubrzo rodila i naslednike krune, Vilijama i Henrija. Za vreme braka, nosila je mnoštvo titula: od princeze od Velsa, preko vojvotkinje od Kornvola i grofice od Čestera do baronese od Renfrua.\nBila je omiljena u svom narodu, bavila se dobrotvornim radom i pomagala mnogim ugroženim slojevima, naročito deci. Krajem 1996. godine stavila je tačku na brak sa princom Čarlsom, koji su pratile trzavice od samog početka.\nNjen mladi život ugašen je 31. avgusta 1997. godine kada je stradala u stravičnoj saobraćajnoj nesreći u tunelu zajedno sa verenikom Dodijem Al Fajedom nakon večere u hotelu “Ric”. Do današnjeg dana ne zna se da li je saobraćajka bila iscenirana.\nZahvaljujući društvenim mrežama, dve decenije posle, “običan” britanski narod koji ju je voleo, imao je prilike da oda počast voljenoj princezi i podeli fotografije njene neobične, neukroćene lepote, a sudeći po njihovim porukama, žal zbog njenog preranog odlaska nije uminuo.\nA post shared by Latest News (@the.latest.news) on Jun 30, 2017 at 11:01am PDT\nA post shared by Wanderloot (@wanderloot) on Jul 2, 2017 at 1:59am PDT\nA post shared by Getty Images (@gettyimages) on Jul 1, 2017 at 11:10am PDT\nA post shared by Marie Claire Australia (@marieclaireau) on Jul 2, 2017 at 1:06am PDT\nFoto: YouTube/Printscreen, Instagram/wanderloot, Instagram/gettyimages, Instagram/the.latest.news, Instagram/maireclaireau,\nISPOVEST MISICE IZ MALEZIJE: Zbog mladeža su me nazivali čudovištem!\nCRVENO, VOLIM TE CRVENO: Sandra Subotić seksi selfijem oborila muški rod sa nogu!…\nPARA NA PARU: Vesna i Đole Đogani predstavili novu pesmu!…


Novi Sad: Uprava FK Vojvodina predstavila novog šefa stručnog štaba\nUprava fudbalskog kluba Vojvodina juče je predstavila novog šefa stručnog štaba. Ta pozicija poverena je doskorašnjem strategu beogradskog Voždovca, Iliji Stolici.\nNovosadski superligaš od juče ima novog šefa stručnog štaba Iliju Stolicu, a njega su na prigodnom predstavljanju u medija centru FC ’’Vujadin Boškov’’pozdravili predsednik kluba Dušan Vlaović i sportski direktor Saša Drakulić.\nPredsednik Vlaović je u svom obraćanju izrazio zadovoljstvo zbog postignutog dogovora sa Stolicom i obećao mu potpunu samostalnost u radu i vođenju ekipe:\n’’Kada smo pre dva meseca dobili poverenje Skupštine da ubuduće vodimo klub rekli smo da ćemo istovremeno raditi na finansijskoj i sportskoj stabilizaciji Vojvodine. Jednostavno, koliko god vremena bila teška, ovo je Vojvodina i njene ambicije niko nema pravo da umanjuje. Za koji dan, očekujem da će i klupski račun konačno biti odblokiran, kako bismo mogli da počnemo normalno da funkcionišemo. Što se tiče Stolice, verujem da je njegovo angažovanje pravi potez za klub. Sada nam predstoji analiza postojećeg igračkog kadra i priprema za prelazni rok, koji ćemo raditi u dogovoru sa našim novim šefom stručnog štaba. Takođe, ovom prilikom javno naglašavam da će imati apsolutnu slobodu u svom radu i da mu se niko neće mešati u vođenje ekipe. Prvi tim će 25. januara otputovati na pripreme u Tursku i do tada želimo da imamo jasnu sliku oko toga na koga možemo da računamo, a ne da, kao prethodnih godina, jedna ekipa ode na pripreme, a onda u prvenstvu igraju neki koji su tek došli. Jednostavno, takve stvari su osuđene na propast. Novom treneru želim mnogo sreće i uspeha.’’\nI sportski direktor FK Vojvodina Saša Drakulić istakao je da je izuzetno zadovoljan zbog angažovanja mladog i ambicioznog trenera:\n’’To je trener kog mi je čast da predstavim. Mlad, ambiciozan, koji ima cilj u životu, ne boji se rada i izazova i tu nam se ciljevi i ambicije poklapaju. Srećan sam što je došao. Već posle ovog sastanka počinjemo sa radom i biće pojačanja. Napravićemo analizu postojećeg igračkog kadra i odlučiti šta nam treba.’’\nU svom prvom obraćanju medijima kao šef stručnog štaba Vojvodine, Ilija Stolica se najpre izvinio predstavnicima javnosti na tome što prethodnih dana nije bio dostupan za izjave:\n’’Izvinjavam se zbog toga, ali razlog je isključivo taj što smatram da moje prvo obraćanje javnosti treba da bude zajedno sa ljudima iz kluba. Meni je ogromna čast i zadovoljstvo što sam postao trener Vojvodine. Da pričam o tradiciji, istoriji, šmeku, posebnosti ili omladinskoj školi ovog kluba, mislim da nema potrebe, jer svi vi to vrlo dobro znate čak i bolje od mene. Svestan sam svega što se dešavalo u klubu u poslednje vreme i da to nije nešto što je u skladu sa renomeom Vojvodine, a moje lično mišljenje jeste da omladinska škola mora da bude zaštitni znak ovog kluba. Znam da su se, nakon mog odlaska iz Voždovca, mnogi iznenadili time što sam prihvatio ponudu Vojvodine, a tome su najviše doprineli moja porodica i direktori Saša Drakulić i Darko Jevtić, koji su pokazali iskrenu želju da postanem deo ovog kluba. Glavni razlozi su potpuna autonomija i samostalnost u radu, što je najvažnije u sportskom sektoru. Zatim, dobio sam čvrsto uverenje da će uskoro doći do finansijske stabilizacije kluba, a kao treće, to je sinergija svih ljudi u klubu, odnosno verovanje da se u Vojvodini nikada neće dogoditi, kao što sam imao priliku da doživim u Voždovcu, da igrači budu uplakani. Izborićemo se sa anomalijama u srpskom fudbalu i ja imam obavezu da budem pored terena, a ne da se povučem. Privukle su me i ambicije kluba i smatram da Vojvodina ima veliki potencijal u igračkom kadru, ali su joj takođe potrebna pojačanja i već od danas počinjemo da radimo na prelaznom roku. Trenutno smo osmi na tabeli, a ovaj klub to ni po jednom parametru ne zaslužuje. Evropu moramo izboriti, a raduje me i ambicioznost uprave kluba u budućnosti, jer smatram da se sledeće sezone mora pojaviti tim koji će izaći na megdan Zvezdi i Partizanu i umešati se u borbu za titulu. Vojvodinu doživljavam kao organizam koji ima prelepu infrastrukturu, ozbiljnu školu, navijače i još mnogo kvalitetnih stvari i znam da je Novi Sad umeo da prepozna dobar i kvalitetan fudbal u prošlosti. Međutim, tom organizmu je nedostajala nova sveža krv i to je ono što želim da donesem. Ovom prilikom, zahvaljujem se i navijačima Vojvodine na podršci, koju sam osetio već za ova dva dana.’’


VAROA PRED ISTREBLJENJEM? | Savez pčelarskih organizacija Srbije\nVAROA PRED ISTREBLJENJEM?\nNaučni rad objavljen u online časopisu "Parasites&Vectors" (Impact factor 2,05), otvorio je sasvim novo poglavlje u suzbijanju varoe.\nRad je obradio jednu sasvim novu metodu, primenjenu u suzbijanju varoe, uz korišćenje principa metode koja je svojevremeno osvojila Nobelovu nagradu. Naime, naučnici su uspeli da "nateraju" gene varoe da spreče imuni sistem varoe da ispolji prirodni sistem odbrane. To praktično znači da varoa ubija samu sebe.\nPrincip je veoma komplikovan i teško ga je objasniti narodnim jezikom, a oni koje zanimaju detalji, mogu pročitati ceo naučni rad OVDE, doduše na engleskom je jeziku.\nNaučnici koji su uradili ovaj rad zaposleni su u Istraživačkoj agenciji za hranu i prirodnu sredinu, i na Univerzitetu u Aberdinu, Velika Britanija.\nIstraživači su ubeđeni da će za 5-10 godina uspeti da razviju sredstvo koje će biti potpuno bezopasno za ljude i pčele, koje neće sadržati nikakve hemikalije, i koje će naterati varou da praktično sama nestane. Kažu da će biti veoma jednostavno primeniti ga, bez ikakvih rizika. Sredstvo će se pčelama davati kroz hranu, hrana će završiti u larvama, koje parazitira varoa, te na kraju i u varoi. Naučnici naglašavaju da je najveća lepota ove metode u tome što sredstvo neće moći da naškodi bilo kome, sem varoi.\n< KONAČNO DOKAZI PROTIV NEONIKOTINOIDA\nPREDAVANJA U VALJEVU >


Izvor: B92, 01.Okt.2020, 20:55\nOni navode da restrikcije možda treba postepeno relaksirati, jer bi možda mogla proći i godina dok se ne >> Pročitaj celu vest na sajtu B92 << napravi vakcina.\nTrenutno se u svetu razvija više od 200 vakcina protiv koronavirusa.\nIzveštaj: Vakcina neće vratiti život u normalu na proleće\nČak i efikasna vakcina protiv korona virusa neće na proleće vratiti život u normalu, upozorila je danas grupa vodećih naučnika britanskog Kraljevskog društva...Vakcina se često doživljava kao "sveti gral" koji će okončati pandemiju, ali naučnici u izveštaju navode da moramo biti "realni"...


Sportisti iz Emirata na Pašinoj česmi ~ LesBuild - Leskovac Construction Updates\nHome » leskvoac pasina cesma hotel dubai tourism » Sportisti iz Emirata na Pašinoj česmi\nBy leskovacbuild 02:57 No comments\nSportsko-rekreativni kompleks sa trospratnim hotelom na leskovačkom izletištu Pašina česma biće završen za mesec i po dana, a prvi turisti, odnosno sportisti iz Arapskih Emirata, očekuju se već u septembru, rekao je juče jedan od investitora Naser Salem Saleh Abdul al Ameri, koji je s porodicom i turistima iz te arapske zemlje obišao gradilište.\nTuristi razgledaju hotel u izgradnji\nRekreativni centar zajednički finansiraju Naser al Ameri i Leskovčanin Aleksandar Čogurić, koji su osnovali preduzeće „Emirates pauer“. Namenjen je rekreaciji i treningu sportista iz zemalja Arapskog zaliva, ali i turistima i Leskovčanima koji će moći da koriste ove terene.\n- Zadovoljan sam dinamikom rada, dopada mi se kompleks i objekat hotela i biću srećan da već u septembru dovedem grupu sportista iz Arapskih Emirata pošto su fudbalski tereni već gotovi. Nadam se da bi voleli ovde da vide zimu i sneg - kazao je Ameri, koji je sa sobom poveo i svoju osmočlanu porodicu.\nPored hotela, na Pašinoj česmi su sagrađena dva fudbalska terena, a očekuje se i gradnja restorana pored već postavljenih tribina. To je prva faza gradnje kompleksa u koju će ukupno biti uloženo 10 miliona evra. Drugom fazom predviđena je izgradnja još jednog luksuznijeg hotela, spa i velnes centra, zatvorene dvorane sa mini sportskim terenima i bazenom, dok bi se na otvorenom prostoru našla još četiri sportska terena i mini-teren za golf. Predviđeno je da se izgrade trim staze, ergela za konje, zoološki vrt i veštačko jezero.\nNaser al Ameri kaže da je Pašina česma izabrana zbog pogodnih klimatskih uslova i blizine granica sa nekoliko zemalja. Njegov dolazak sa suprugom i sedmoro dece, od kojih najstarije ima 20 godina a najmlađe osam meseci, i turistima predstavlja, kaže, nagoveštaj dolazaka sportista i turista iz Arapskih Emirata, ali i drugih zemalja takozvane Golfske lige.\n- Došao sam zbog gradilišta, ali sam želeo da povedem i svoju porodicu i prijatelje u dvonedeljni obilazak juga Srbije - priča Ameri, čija je grupa obišla Nišku banju, a planira, između ostalog, i obilazak Caričinog grada, Sijarinske banje i Đavolje varoši.\nVećina mladih iz ove grupe je po prvi put u Srbiji i u Evropi. Ajša Albluši iz okoline Dubaija je oduševljena onim što je videla.\n- Priroda je ono što je na prvi pogled ostavilo na mene dubok utisak. Zaista je predivna. Oduševljena sam i ljubaznim i gostoprimljivim ljudima, prijaju mi noćne hladnoće i niske cene u Srbiji. Jedva čekam da ponovo dođem, da vidim sneg - priča ova devojka.


FOTO Uzorci iz Bihaća žirokopterom stižu do Sarajeva za 90 minuta – Cazin.BA\nPočetna/USK/FOTO Uzorci iz Bihaća žirokopterom stižu do Sarajeva za 90 minuta\nFOTO Uzorci iz Bihaća žirokopterom stižu do Sarajeva za 90 minuta\nbella 2 travnja, 2020\n“Do sada smo imali dosta povoljne uslove sa nešto kiše i vjetra na ruti. Kada vremenski uslovi ne dozvoljavaju letenje, obavljaju se redovne aktivnosti na pripremi i održavanju letjelica i školovanju osoblja”, kazali su iz SBA.\nbihac FUCZ koronavirus sarajevo žirokopter\nVIDEO Ružnić o radovima na Lipi: Projekat ima 12 etapa, prvo idu migranti sa ulica i iz privatnog smještaja\nKljuč: Reprezentativke BiH u karateu Ema i Ena Selman pretučene u svom stanu


Home/Turizam/Gold gondola svečano puštena u probni rad\nZlatiborske Vesti16. oktobra 2020.\n– Radimo za narod, radimo za svoju državu, i nije bez razloga kamen temeljac za zlatiborsku gondolu postavljen na Preobraženje pre pet godina. Ova građevina ostaje, prevazići će nas i sugurno će obeležiti jedno vreme i ljude. Verovali smo u to da će se narod preobraziti i da je Bog uredio da će se ova gondola, od centra Zlatibora do vrha Tornika, uspostaviti ovom trasom, da se narod vozi, da vidi Zlatibor i Srbiju, iz jedne druge perspektive koja nije opterećena ličnim i političkim interesima, nego nesebičnim odricanjem – izjavio je Milan Stamatović, predsednik opštine Čajetina, dodavši da Zlatiborci vole svoju državu i da je zato i nastao ovaj projekat koji niko nije uspeo da zaustavi.


A. J. 8. maja 2018. 10:38\nViši sud u Beogradu osudio je danas prvostepeno na dve godine i 10 meseci zatvora bivšu manekenku Katarinu Rebraču zbog zloupotreba sa Fondom za prevenciju raka dojke, jer je sa saradnicama protivpravno prisvojila više od 22 miliona dinara iz tog Fonda koji su uplaćivali građani i donatori.\nPrema zaključku suda, one su krive jer su Fond za prevenciju raka dojke “Katarina Rebrača” oštetile za 22.584.619, 80 dinara.\nOsuđene su zbog krivičnog dela zloupotreba položaja odgovornog lica.\nOd optužbi protiv Rebračine majke Sandrine Bogunović Više javno tužilašstvo je zimus odustalo.\nVlasnica Fonda „Katarina Rebrača“ je odbacila sve navode optužnice, a i danas je ponovila da nije radila ništa nezakonito.


Budvanska rivijera vas poziva na: Odmor koji ste zaslužili - MontenegroClick\nBudvanska rivijera vas poziva na: Odmor koji ste zaslužili\nHotelska grupa „Budvanska rivijera“ pripremila je specijalnu kampanju pod nazivom „Odmor koji ste zaslužili“ sa ciljem da po najboljim uslovima ponudi gostima mogućnost zasluženog odmora nakon pandemije korona virusa.\nUz specijalne promotivne cijene i pogodnosti za boravak djece, ovom kampanjom takođe se žele istaći prostranost, prirodno zelenilo i blizina mora kod svih hotela HG „Budvanska rivijera“, jer je u takvim uslovima moguće bez problema održavati propisanu fizičku distancu i poštovati mjere Svjetske zdravstvene organizacije i Nacionalnog koordinacionog tijela za zarazne bolesti.\nZa sve koji žele odmor u srcu Budve, nadomak mora, uz raznovrsne hotelske sadržaje – otvorene bazene, restorane, barove, teniske terene, zabavne i rekreativne aktivnosti, onda je Turistički rizort „Slovenska plaža“ i ovog ljeta pravi izbor. „Slovenska plaža“ otvara svoja vrata 8. juna, a boravak se može rezervisati po promotivnoj junskoj cijeni već od 28 eura.\nHotel “Aleksandar” u Budvi ostaje i dalje top destinacija za porodični odmor na samoj obali mora – idealan za sve koji traže komforan smještaj, visok kvalitet usluge, kao i uslove za rekreaciju. Boravak u hotelu “Aleksandar” tokom juna mjeseca je moguće rezervisati po promotivnoj cijeni već od 32 eura. Hotelska plaža sa obezbijeđenim plažnim mobilijarom je novina u ponudi ovog hotela.\nOsim hotela u Budvi, 18. juna sa radom počinje i hotel “Castellastva” u Petrovcu. U prelijepom prirodnom ambijentu borova i maslinjaka, hotel “Castellastva” pruža izrazitu toplinu, udobnost i odmor koncipiran po želji gosta. Hotel posjeduje i hotelsku plažu u samom centru petrovačke gradske plaže. Specijalna junska cijena iznosi 32 eura po osobi.\nJedan od najljepših hotela na Jadranu, hotel „Palas“ u Petrovcu predstavlja jedinstven izbor za odmor, daleko od kuće, a opet u svojoj kući. Njegovane zelene površine, hotelska plaža, otvoreni bazen, moderan wellness & spa centar sa zatvorenim bazenom i teretanom, izuzetna gastronomska ponuda, samo su neki od sadržaja koji ovaj hotel čini najatraktivnijim izborom za odmor. U junu mjesecu, boravak u hotelu „Palas“ moguće je rezervisati po cijeni već od 33 eura.\nOno što posebno izdvaja hotele u okviru Hotelske grupe jeste njihova lokacija na samoj obali mora sa ponudom hotelskih plaža na kojima je obezbijeđen plazni mobilijar kao i prostranost i udobnost hotelskih sadržaja.\nS obzirom na značajnu ulogu online komunikacije i prodaje koja je kulminirala tokom pandemije korona virusa, najpovoljnije uslove za rezervisanje individualnih aranžmana ovog ljeta, Hotelska grupa „Budvanska rivijera“ ponudiće preko web sajta www.hgbudvanskarivijera.com.\n“Radujemo se što ćemo vas ugostiti u hotelima “Budvanske rivijere” na najatraktivnijim lokacijama Crne Gore i Mediterana. Naša zemlja je od 24. maja zvanično prva #coronafree evropska država a mi smo preduzeli sve neophodne mjere da vam obezbijedimo siguran i bezbrižan odmor koji ste zaslužili”, poručuju iz Hotelske grupe “Budvanska rivijera”.


Do you know? | Tourist Guide\nZašto je postavljanje spomenika Pobednik na Kalemegdanu izazvalo skandal?\nPrvi spomenik koji je izazvao skandal je Pobednik na Kalemegdanu. Predsednik opštine Beograda Ljubomir Davidović i grdski čelnici u avgustu 1913. doneli su odluku da se pobeda u Prvom balkanskom ratu obeleži podizanjem spomenika. Prvobitno je zamišljeno da se podigne monumentalna fontana na prostoru Terazijskog platoa, odnosno trga prestolonaslednika Aleksandra, kako se trg tada nazivao. Predviđeno je da fontana bude izrađena od kamena, sa postamentom koje bi činile četiri lavlje figure na čijim leđima je počivao ovalni bazen.\nKada je nastala prva srpska himna?\nPrva himna Srbije je... izgubljena. Po narudžbini srpske vlade 1865. godine Jovan Jovanović Zmaj je napiso stihove, a melodiju je komponovao Kornelije Stanković, iako je već bio na samrtnoj postelji. Njihova himna nije nikada izvedena i njoj se izgubio svaki trag. Knez Milan Obrenović, naslednik ubijenog Mihaila, 1872. godine seo je na srpski tron i tada naručio pozorišni komad u kome je trebalo da se veliča njegova dinastija i pruži kratak pregled srpske istorije. Jovan Đorđević, pisac i upravnik Narodnog pozorišta u Beogradu, napisao je komad Markova sablja, koje se završava scenom u kojoj narod peva pesmu Bože pravde. Đorđevićeva pesma, inspirisana satiričnom Zmajevom Narodnom himnom za koju je muziku komponovao Davorin Jenko, postala je poznata naredne decenije, pa se u Srpskim novinama od 23. februara 1882. godine, povodom krunisanja Milana Obrenovića za kralja, pominje izvođenje srpske narodne himne Bože pravde. Od tada se i računa kao prva srpska himna.\nKada je podignut prvi javni spomenik u Beogradu?\nPrvi javni spomenik podignut je u Beogradu 1848. godine u sadašnjem Karađorđevom parku i posvećen je junacima Prvog srpskog ustanka poginulim 1806. pri zauzimanju Beograda. Spomenik je podigao knez Aleksandar Karađorđević.\nKada je otvorena prva srpska golubija stanica?\nPrva srpska golubija stanica (golubova pismonoša) počela je sa radom 1. novembra 1908. godine.\nPrva zabrana kupanja „bez gaća“ (kostima)\nPrvu zabranu kupanja „bez gaća“ (kostima) na Savi i Dunavu donele su beogradske vlasti u vidu publikacije 25. juna 1844. godine.\nGde je otvoren prvi hotel u Srbiji?\nPrvi hotel u Srbiji počeo je da zida knez Mihailo Obrenović 1841. na uglu sadašnjih ulica Kralja Petra i Gračaničke u Beogradu, na mestu gde se nalazio Cincar han. Hotel koji se tada zvao Kod jelena završen je 1843, a naziv je dobio po bronzanoj glavi jelena koje je visila iznad ulaza.\nKo je napisao prvu knjigu o vinarstvu?\nPrvu knjigu o vinarstvu napisao je Zaharija Orfelin. On je 1783. u Beču štampao knjigu Iskusni podrumar- Upustvo kako se podrum drži, nova i stara vina čuvaju, i kako treba da se prave razna veštačka vina, pića od razna bilja, korenja i plodova i druga delikatna vodena pića, madžuni radi rashlađenja, razne rakije, likeri, šerbet i sirće.\nKada i gde je organizovan prvi izbor lepote?\nPrvi izbor lepote koji je trajao mesec dana održan je u Novom Sadu 1922. godine, od 15. januara do 15. februara. Organizovala ga je parfimerija Coa, koja se nalazila u Zmaj Jovinoj ulici. Birali su se najlepša udata žena ili devojka i muškarac na taj način što bi kupac dobio u radnji za svaki utrošeni dinar po jedan glasački listić, koji bi popunio imenom bilo koje ličnosti iz Novog Sada. Kuponi bi se ubacivali u sanduče ispred prodavnice, a krajnji izbor glasova odlučio bi pobednika. Za ovu svrhu najpre je pripremljeno 3.000 glasačkih listića, a kako je interesovanje bilo ogromno, štampano je još 9.000 (ukupno 12.000), a popunjeno je 11.453. Dnevna štampa tog vremena redovno je obaveštavala čitaoce o kretanju glasova. Najviše uspeha od svih žena i devojaka imala je Dora Dunđerski, supruga veleposednika dr Gedeona Dunđerskog, a od muškarca najbolje je prošao glumac Vitomir Bogić.\nKo je bio prvi srpski vampir?\nPrvi srpski vampir je Petar Blagojević, koji se u austrijskim izvorima vodi kao Peter Plogojowitz. Bio je seljak iz Srbije koje je živeo krajem XVII veka, početkom XVIII veka, a umro oko 1725. u selu Kicilova, možda današnje Kisiljevo kod Velikog Gradišta. Nakon njegove smrti ljudi u njegovom kraju su počeli da umiru posle kratke bolesti. Nastala je sumnja da je vampir. Pre smrti mnogi su tvrdili da im se umrli Blagojević u noći ukazivao i davio ih. Izveštaj austrijskog službenika Frombalda o ovom slučaju, objavljen u bečkom časopisu Wienericchec Diarium (Bečki dnevnik), spada u prva pominjanja vampirizma u Evropi novijeg doba, preveden je na više jezika i učestvovao u „vampirskoj maniji“ u Engleskoj, Francuskoj i Nemačkoj. Događaj je bio sličan onome sa Arnold Paole (Arnaut Pavle) par godina kasnije, što je izazvalo i jedno zvanično istraživanje austrijske vlade.


Koncert: Klavirski duo Ksenija Djačenko - Antonio Morant Albelda\nKoncert klavirskog dua Djačenko - Albelda, biće održan u petak, 25. marta 2016, u 19 časova u Kući kralja Petra I, ustanovi kulture GO Savski venac. Na programu će biti izvedene kompozicije Mocarta, Šuberta i Bramsa. …\nIzložba "Moj čarobni svet" Kosovke Marinković\nU ponedeljak, 21. marta 2016, u 19 časova, u Kući kralja Petra Prvog, ustanovi kulture GO Savski venac, biće otvorena samostalna, prodajna izložba Kosovke Marinković, naše slikarke poznate i pod nadimkom „Kraljica…\nDokumentarna izložba "Zoran"\nIzložba „Zoran“, dokumentarna izložba o dr Zoranu Đinđiću, biće otvorena u petak, 11. marta 2016. godine u 19 časova, u Kući kralja Petra I, ustanovi kulture GO Savski venac. Izložbu će otvoriti Latinka Perović i…\nKnjiževna tribina: Isidora u univerzalnom ogledalu\nSVEČANO ZATVARANJE IZLOŽBE „ISIDORA“ KNJIŽEVNA TRIBINA U SKLOPU PROJEKTA „ISIDORA NAS SLUŠA“ Sreda, 09.03.2016, 19 časova Tema: Isidora u univerzalnom ogledalu Razgovor o životu i delu Isidore Sekulić Učestvuju: Milosav…\nU sklopu izložbe "Isidora", kroz rekonstrukciju sobe i "Čajankom u 5", "oživljavamo" Isidorin duh pratećim književno-muzičkim programom u kome ćemo, kao i sama Isidora Sekulić, podržati mlade ljude. Četvrtak, 03.03.2016,…\nKONCERT FLAUTA UVEK I SVUDA Nastupaju: Una Simić, flauta Mia Brvar, flauta Valentina Stanojević, flauta Ana Nikolić, flauta klavirski saradnik: prof. Marija Družijanić Na programu dela: Hendla, Pesara, Dvijena,…\nEkskluzivno u Kući kralja Petra: Izložba "Isidora"\nIzložba „Isidora“ podrazumeva rekonstrukciju sobe Isidore Sekulić, od stvari koje je književnica usmenim testamentom zaveštala Univerzitetskoj biblioteci "Svetozar Marković". Izložba će biti jedinstvena i ekskluzivna…\nPoštovani prijatelji pisane reči, književnosti i filma, Nakon nekoliko uspešno realizovanih Radionica kreativnog pisanja u proteklih nekoliko godina (Budimpešta 2013, 2014, 2015; Požarevac 2013, 2014, 2015; Aranđelovac…\nPromocija knjige za decu "Maša i Žuta"\nZadovoljstvo nam je da Vas pozovemo na predstavljanje knjige “Maša i žuta-pravilo broj jedan”, Svetlane Meiehofer, izdavačke kuće “Industrija knjige” iz Beograda. U ponedeljak, 25. januara 2016. godine od 18 časova,…\nIzložba: Milić od Mačve u Kući kralja Petra\nIzložba Milića od Mačve, u Kući kralja Petra I, ustanovi kulture GO Savski venac, biće otvorena u utorak, 19. januara 2016. godine, u 19 časova. Izložbu će otvoriti Nikola Kusovac, istoričar umetnosti i Nenad Konstantinović,…\nIsidora Dramićanin, mlada, talentovana violiniskinja, član je Master Art Akademije od 2015. godine. U okviru Master Art akademije pohađala je master klas profesora violine Timura Meljnika, sa Bečkog Prajner Univerziteta…\nDokumentarna izložba "Moda srpske elite 1804-1918."\nU ponedeljak, 21.12.2015, u 19 časova, u Kući kralja Petra I, ustanovi kulture GO Savski venac, biće otvorena dokumentarna izložba "Moda srpske elite 1804-1918.", autora mr Vladimira Anđelkovića, u organizaciji Centra…


RTCG - Radio Televizija Crne Gore - Nacionalni javni servis :: Društvo :: Novčane kazne za nepoštovanje nacionalnih simbola\nOD 30 DO 20 HILJADA EURA 22. 11. 2019. 14:25 >> 14:24 4\nOD 30 DO 20 HILJADA EURA\nNovčane kazne za nepoštovanje nacionalnih simbola\nNovčane kazne za nepoštovanje nacionalnih simbola za pravna lica iznosiće od 500 do 20 hiljada eura, za preduzetnike od 150 do šest hiljada, a za fizička lica od 30 do dvije hiljade eura.\nTo je predviđeno Predlogom zakona o izboru, upotrebi i javnom isticanju nacionalnih simbola koji se nalazi u skupštinskoj proceduri.\nNavodi se da se himna izvodi sviranjem, pjevanjem ili sviranjem i pjevanjem a u tekstu i melodiji ne mogu se prilikom izvođenja vršiti izmjene.\n"Himna se izvodi uz odavanje počasti, na način što prisutni ustaju, pozdravljaju ili na drugi nadin odaju joj počast", kaže se u obrazloženju.\nUpozorava se da se himna ne smije izvoditi na način i u prilikama kojl vrijeđaju ugled i dostojanstvo Crne Gore.\n"Himna se može intonirati u prostorijama u kojima su smješteni savjeti, udruženja i političke partije i prilikom političkih, naučnih, kulturno-umjetničkih, sportskih I drugih skupova u organizaciji savjeta, udruženja i političkih partija", kaže se u predloženom zakonu.\nZabranjena je upotreba nacionalnih simbola na zgradama i u prostorijama Skupštine Crne Gore osim prostorija poslaničkih klubova, predsjednika Crne Gore, Vlade Crne Gore, ministarstava i drugih organa uprave.\nNavodi se da se u jedinicama lokalne samouprave u kojima pripadnici manjinskog naroda ill druge manjinske nacionalne zajednice čine većinsko stanovništvo, prema rezultatima posljednjeg popisa, na zgradama organa lokalne samouprave i javnih ustanova ciji je osnivač opština, odnosno država, stalno vije i zastava tog manjinskog naroda ill druge manjinske nacionalne zajednice.\n"U službenim prostorijama organa lokalne samouprave i javnih ustanova, kao i u prostorijama namijenjenim za vjenčanja ističe se I zastava tog manjinskog naroda ili druge manjinske nacionalne zajednice", kaže se u predloženom zakonu.\nPrecizira se da to pravo ne može koristiti ako prema rezultatima dva posljednja uzastopna popisa pripadnici manjinskog naroda ili druge manjinske nacionalne zajednice ne čine većinsko stanovništvo.\nZakonom je definisano da se u jedinicama lokalne samouprave u kojima pripadnici manjinskog naroda ili druge manjinske nacionalne zajednice čine vise od pet odsto stanovnistva, prema rezultatima posljednjeg popisa, na dan njihovog nacionalnog praznika na zgradama organa lokalne samouprave ističe zastava tog manjinskog naroda ili druge manjinske nacionalne zajednice.\n"Ovo pravo ne može se koristiti ako na dva posljednja uzastopna popisa rezultati popisa budu manji od tog procenta", kaže se u Predlogu zakona o nacionalnih simbola.\nZakonom je proplsana zabrana upotrebe grba i zastave kao znaka politlčke stranke, privrednog društva, ustanove i drugog pravnog lica ili organlzaclje.\nNovčane kazne za prkršaj za pravno lice je od 500 do 20 hiljada eura, a za njegovo odgovorno lice od 30 do dvije hiljade eura.\nZa preduzetnike je od 150 do šest hiljada, a za fizičko lice od 30 do dvije hiljade eura.


Sarkoidoza - bolest pluća koja ili prođe sama ili se završi transplatacijom tkiva - eKlinika\n15:30 - 06. 05. 2021.\nSarkoidoza najčešće napada pluća Foto: Shutterstock\nSarkoidoza najčešće napada pluća. Stanje nastaje kada se granulomi, sačinjeni od upaljenih tkiva, formiraju u određenim organima u telu. Pacijenti se od ove bolesti uglavnom veoma uspešno oporave, ali stanje ipak u nekim slučajevima može da postane ozbiljno i zahteva transplantaciju tkiva. Sarkoidoza je sistemska zapaljenska bolest, može se pojaviti i na srcu, očima, jetri, koži, limfnim žlezdama. Granulomi mogu uticati na normalnu funkciji i strukturu organa.\nKod nekih pacijenata simptomi su postepeni i javljaju se godinama pre nego što se uspostavi dijagnoza. Kod drugih su nagli, a jednom broju ljudi stanje se utvrdi tek posle detaljnih pretraga, jer nemaju nikakve simptome. Najčešći simptomi su slabost, bol u zglobovima, gubitak kilograma. Nekada simptomi zavise i od delova tela koji su zahvaćeni bolešću. Na koži se javlja osip, crvenilo, bol u stomaku, natečeni limfni čvorovi ili suvoća i svrab u očima. Neki od simptoma su i anemija, lupanje srca, bol mišića. Ukoliko bolest napadne pluća česti simptomi su bol u grudnom košu, kašalj, nedostatak ili kratak dah.\nPravi uzrok sarkoidoze nije do kraja poznat. Kombinacija naslednih faktora i nepovoljnih životnih uslova koji podrazumevaju izloženost prašini i buđi mogu biti pokretači bolesti. Stanje je posledica pokušaja imunskog sistema da se odbrani od neke nepoznate supstance, koja je dospela u telo najčešće udahom. Sarkoidoza se javlja u mlađem životnom dobu od 20 do 40 godine života, a žene su podložnije bolesti. Ljudi poreklom iz Afrike ili Skandinavije su u povećanom riziku. Porodično nasleđe ima bitnu ulogu, mada nije do sada pronađen gen ili geni koji bi se mogli povezati s ovim oboljenjem.\nKako se otkriva sarkoidoza\nSarkoidoza može biti komplikovana za dijagnostiku, pošto rani simptomi imaju dosta sličnosti sa nekim drugim stanjima, a ne postoji jedinstven test koji bi otkrio bolest. Krvna slika, neurološki testovi, rendgen pluća, pregled očiju, magnetna rezonanca neke su od procedura koje su najčešće.\nLeka za sada nema\nNema pravog leka za ovu bolest. Moguće je, da ukoliko imate blage simptome, neće biti potrebe za lečenjem jer, bolest u ovakvim stanjima najčešće prolazi sama od sebe. U skoro 60 odsto slučajeva, granulomi nestanu za dve do 5 godina, a kod jednog broja dođe do ponovne pojave bolesti.\nUkoliko dođe do remisije, prolaznog popuštanja bolesti, doktor će savetovati njeno praćenje, a u nekim slučajevima može doći i do relapsa, najčešće u roku od šest meseci. Pojedini pacijenti zahtevaju, zbog progresije bolesti, stalno lečenje, kako ne bi došlo do većih problema sa srcem ili plućima. U nekim slučajevima može da dođe do otkazivanja rada pluća i tada je neophodna transplantacija organa.\nVećina obolelih će imati remisiju bolesti u roku od dve do pet godina. Od 10 do 30 odsto će dobiti sarkoidozu kao hronično oboljenje. Lečenje se sprovodi na osnovu toga koji je organ zahvaćen bolešću. Kortikosteroidi su lekovi koji se najčešće koriste kao prva linija odbrane. Moguće je direktno da se primenjuju, na primer, na kožu, intravenski ili u vidu tableta. Lekovi za imuni sistem se često koriste kao i inhibitori faktora tumorske nekroze – alfa, ako drugi tretmani sarkoidoze ne daju rezultata. Primenjuju se i lekovi protiv malarije, pacijentima kojima su pluća zahvaćena bolešću, moguće je da će biti potrebna i kiseonička terapija.\nNe postoji način da se bolest izbegne, ali ako imate neke od faktora rizika izbegavajte buđ i supstance iz vazduha, koje mogu da dovedu do formiranja granuloma. U najtežim slučajevima bolest može dovesti do slepila, problema s krvlju i koštanom srži. Može doći i do povećanog nivoa kalcijuma u krvi, dijabetesa, nedostatka menstruacije. Moguće su i aritmije, slabljenje srca, kardiomiopatije, oboljenja bubrega, ciroza jetre.\nNeki pacijenti koji dožive iznenadni početak sarkoidoze imaju oblik stanja poznato kao Lofgrenov sindrom koji se ispoljava uvećanim limfnim žlezdama, otečenim zglobovima. Ovo stanje je učestalije kod žena do 40 godine, najčešće u roku od dve godine prolazi samo od sebe.


Korisnicima Interneta odnedavno je na usluzi novi pretraživač, www.wowd.com koji su osmislili vrhunski stručnjaci iz Srbije, a koji omogućava da se na najbrži i najprovereniji način dođe do traženih informacija, izjavio je Tanjugu menadžer ovog servisa za našu zemlju Ben Tarabar. Osnivač i idejni tvorac je dr Borislav Agapiev, Beograđanin koji živi i radi u Portlandu (SAD), a svetska promocija pretraživača održana je protekle nedelje, 20. oktobra, u San Francisku, u okviru konferencije “Web2.0 Summit”.Tarabar je objasnio da je Agapiev pre tri godine u Beogradu formirao razvojni tim, sastavljen od najistaknutijih mladih inženjera i studenata iz Srbije, osvajača medalja na brojnim takmičenjima iz programiranja u zemlji i inostranstvu, koji su osmislili novi internet servis.Pretraživač je u ranoj fazi razvoja javno testiran pre godinu dana isključivo u Srbiji i to pod imenom “Edgios”.U osnovi, kako je naveo Tarabar, radi se o pretraživaču u realnom vremenu baziranom na tehnologiji koja se fundamentalno razlikuje od svih dosadašnjih, a omogućava korisniku da otkrije šta je u svakom momentu popularno na internetu.“Hot list” popularnih stranica ažurira se uživo pred očima korisnika i omogućava da se u realnom vremenu otkriju najnoviji trendovi, teme i najzanimljivije stranice.“Jedinstveni pristup koji ima Wowd, omogućava da se ono najpopularnije na Internetu odredi na osnovu stranica koje posećuju ljudi, a ne Web-roboti”, istakao je Tarabar i dodao da Wowd ima finansijsku podršku najeminentnijih Venture Capital fondova iz Silicijumske doline, DFJ i KPG.Sedište kompanije je u gradu Palo Alto u Kaliforniji, a ima kancelarije u Portlandu i u Beogradu, s tim što se u srpskoj prestonici nalazi kompletan razvojni tim.Izvor: http://thekiosk.nanetu.rs\nProcena bezbednosti veb lokacija učesnika Sinergije 09 Kompanija Microsoft Software će u saradnji sa partnerskom firmom Network Security Solutions pokloniti osnovnu procenu bezbednosti veb lokacije svim zainteresovanim firmama - učesnicama Sinergije 09, bez obzira na broj prijavljenih posetilaca ove IT konferencije. Konsultanti firme Network Security Solutions će primenom hakerskih metoda testirati bezbednost veb lokacije zainteresovanog klijenta u odnosu na listu OWASP TOP 10 (OWASP - Open Web Application Security Project, organizacija koja se bavi unapređivanjem bezbednosti veb lokacija).Verovatnoća da postoje bezbednosni propusti je oko 90 odsto ukoliko veb lokacija sadrži bilo šta osim statičkog HTML. Bezbednosni propusti u veb aplikacijama mogu imati za posledicu gubitak intelektualne svojine i podataka vlasnika lokacije, kao i negativan uticaj na ugled kompanije, ali i prestanak izvršenja usluga i brojne druge sistemske, finansijske i zakonske posledice. Na osnovu istraživanja instituta SANS, više od 60 posto napada uočenih na Internetu su napadi na veb aplikacije, a utvrđeno je i da preko 90 posto veb lokacija ima jedan ili više propusta sa liste OWASP TOP 10.Više informacija na ovu temu, kao i Internet vezu za registraciju za besplatnu procenu veb lokacije možete naći na veb straniciSinergije 09.\nPočetkom oktobra, firma BITERRA d.o.o. iz Ajdovščine, Slovenija, uspešno je postavila i objavila srpsku verziju internacionalnog portala, www.mascus.rs Mascus.rs je prva javna elektronska pijaca na Internetu koja omogućava profesionalcima kupovinu i prodaju polovnih mašina i opreme iz 6 oblasti: građevinarstvo, poljoprivreda, šumarstvo, industrijske mašine, komunalna tehnika i tehnika.Mascus pruža mogućnost profesionalcima u Srbiji da lako i brzo učestvuju na tržištu polovnih mašina i opreme, a pored velikog broja polovnih mašina i opreme, na ovom portalu možete naći i niz dodatnih usluga o načinima finansiranja i transporta. Mascus postoji u 32 zemlje i preveden je na 26 jezika, a od oktobra je partnerima ponudjen još jedan jezik i samim tim i novo tržište – srpsko. Mascus pruža mogućnost profesionalcima u Srbiji da lako i brzo, aktivno učestvuju na tržištu polovnih mašina i opreme u Srbiji, ali i u Evropi. Pored velikog broja polovnih mašina i opreme, naovom portalu možete naći i niz dodatnih usluga o načinima finansiranja i transportnim uslugama u Srbiji.


NBA Draft - Bogdanović pik u prvom krugu? - Sportske.net\nNBA Draft - Bogdanović pik u prvom krugu?\nNešto više od dvanaest časova ostalo je do početka ovogodišnjeg NBA Drafta na kojem će učestvovati i četvorica srpskih košarkaša. Poslednje vesti iz Amerike govore da bi Bogdan Bogdanović mogao da bude izabran već u prvom krugu.\nBlejk Grifin - Tripl-dabl tragičarTako, Tako, Tako, Tako...to srce želi!Da li biste nosili ove čarape?Atlanta sačuvala prednost, Memfis pogađao trojke, Dankan za brejk šampiona!Oklahoma otpustila trenera\nU noći četvrtak na petak, po srednjeevropskom vremenu, u Bruklinu će biti održan NBA Draft koji svake godine privlači pažnju košarkaškog sveta.\nSrbiju će na ovogodišnjem draftu predstavljati četvorica košarkaša među kojima se nalaze Bogdan Bogdanović (Partizan NIS), Vasilije Micić (Mega Vizura), Nemanja Dangubić (Mega Vizura) i Nikola Jokić (Mega Vizura).\nPrema poslednjim informacijama koje stižu iz Amerike, Bogdan Bogdanović trenirao je prethodnih dana sa šampionom NBA lige, ekipom San Antonija ali i sa LA Klipersima.\n"Draft Ekspres" prenosi da bi MVP tek završenog prvenstva Srbije lako mogao da završi kao 28. ili 30 pik prve runde drafta jer su to pozicije koje su Sparsi i Klipersi dobili u prvom krugu.\nKao i prošle godine, pravo da bira prvog pika prve runde drafta pripalo je Klivlendu a potom će svoj izbor napraviti Milvoki Baksi pa Filadelfija 76-ersi.


kako otvoriti port?\nMyCity » Umrežavanje » kako da otvorim port za BitComet ili uTorrent..\nPoslao: 18 Avg 2009 22:45\nNapisano: 18 Avg 2009 21:03\nPotrebna pomoc / Ja sam u ovome pocetnik -kako da otvorim odgovarajuci port za BitComet ili uTorrent Ne znam da li vec postoji tema .\nU oba slucaja ne mogu da nadjem odgovarajuci port za upload(valjda sam dobro napisala) pa mi je zato sporo daunlodovanje\nDopuna: 18 Avg 2009 22:45\nNe uspeva mi da nadjem izlazni port da bi mi i desno dugme bilo zelene boje? Da li me neko razume?\nPoslao: 18 Avg 2009 22:50\nKoju vrstu internet veze koristis?\nPoslao: 19 Avg 2009 01:09\nNapisano: 19 Avg 2009 0:52\nKoristim adsl ako sam dobro razumela pitanje\nDopuna: 19 Avg 2009 1:09\nKoji broj(bukvalno) treba da ukucam za port posto nasumicno biranje porta ne uspeva uvek je blokiran i dobijam sledece objasnjenje:Your listen port is blocked. You can still download but the speed may not be very fast. Please check your Firewall and NAT Router configurations.\nIskljucila sam Firewall Windows, Comodo(deinstalirala) gde je greska?\nPoslao: 19 Avg 2009 01:31\nNije bilo potrebe da brises Comodo, mogla si samo da sacekas da se neku strucniji javi i objasni kako da ga podesis da ti dozvoli da skidas.\nA sto se foward-ovanja portova tice, moras nam reci koji modem korisitis ( da nisi mozda na Telekom ADSL-u) ?\nPoslao: 21 Avg 2009 00:38\nNapisano: 19 Avg 2009 8:25\nJesam Telekom Adsl Huawei HG 520s, sto se skidanja tice on pokazuje podatke kao da skida -(malo je brzi od uTorrenta) samo je mala brzina.\nVratiću ja Comodo, čak sam instalirala i neki patch-to sam našla na forumu:\n"Naravno podrazumeva se da se ima instaliran patch LvlLord's EventID 4226 koji povecava broj otvorenih konekcija u Windowsu XP sa SP2.\nDa bi proverili da li vam je potreban patch ili ga vec imate idete u Control Panel->Administrative Toolls->Event Viewer->System u koloni sa leve strane i ako vam se sa desne strane pojavi warning Event ID 4226 u kome pise nesto ovako:Citat:TCP/IP has reached the security limit imposed on the number of concurrent TCP connect attempts.potrebno je instalirati patch.Detaljnije upustvo OVDE\nU uTorrentu u Options->Advanced broj max konekcija net.max_halfopen treba da bude manji od broja koji ste uneli prilikom patchovanja.Preporucuje sa bude izmedju 50 i 100 dok na uTorrent FAQ stranici preporucuju da broj konekcija bude 50.Ja sam kod mene stavio da bude 80." Završen citat\nTo napred navedeno sam do sada radila sta sad da radim , čekam poomoć.\nDopuna: 21 Avg 2009 0:38\nheej ima li koga? Da li uzaludno cekam pomoc?\nPoslao: 22 Avg 2009 22:18\nkomplikovana ::Vratiću ja Comodo, čak sam instalirala i neki patch-to sam našla na forumu:\nPre svega, mozes li mi reci gde na forumu si nasla ovaj citat? Ono sto sam ja cuo (a ne znam iz iskustva) je da nije preterano pametno cackati Advanced opcije u uTorrentu, ako ne znas sta radis.\nTakodje, Advanced opcije nemaju veze sa otvaranjem/forwardovanjem portova.\nkomplikovana ::Ne uspeva mi da nadjem izlazni port da bi mi i desno dugme bilo zelene boje?\nI desno dugme? Znaci da ih imas dva? Je l' koristis uTorrent?\nPoslao: 22 Avg 2009 22:49\nnisam siguran da li je neophodna ta zakrpa za windows ?\n(ili pravi probleme)\nako je ruter sa custom lozinkom,obično je\nPoslao: 23 Avg 2009 08:01\nMislim da sam sve navedeno primenila. Gesila sam kod staticke adrese ali tek kad sam iskljucila firewall u windows firewallu tek tada su ikonice dobile plavu ili zelenu boju onda sam u njega unela portove i ponovo ukljucila firewall ali sam kod Avasta morala da iskljucim web i mreznu zastitu ( ne znam da li kod Avasta mogu da se unesu portovi kao kod Firewall- i portovi su otvoreni kad vrsim proveru. Hvala na pomoci. U medjuvremenu ponovo su ikonice pozutele stas se desava da li je to normalno ponasanje?, pa opet pozelenele u cemu je stos?\nPoslao: 23 Avg 2009 11:12\ni have no idea, zašto menjaju boju\nčekaj jel ide sad ili ne ?\nkroz firewall na windowsu može da se propusti port\nali obično ako imaš ruter , to je overkill , da radi FW,\njer donekle NAT translacija sprečava prolaz do računara\nod spolja. (yato je neophodno ovo forwardovanje)\nPoslao: 23 Avg 2009 20:02\nBila sam malo odsutna tek sad vidim poruke.Tek kad iskljucim Windows firewall tada se normalno ponasa-ju. Mislim da sam ja napravila od njih semafor jer cim pocnu da rade ja sam ponovo ukljucivala firewall pa kad upale crveno ili zuto ja ponovo iskljucim firewall i tako naizmenicno. Uh tioliko muke . Hvala na pomoci.\nUkupno su 748 korisnika na forumu :: 30 registrovanih, 3 sakrivenih i 715 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: _Rade, A.R.Chafee.Jr., Bane san, Deneb, Despot1, Dorcolac, dragon986, Drug pukovnik, Fog of War, Ilija Cvorovic, ivica976, Jovan Nenad, kolateralnasteta, LUDI, MarKhan, Markoni29, MB120mm, mercedesamg, Mercury, mvidekanic, neutralal.com, Regrut Boskica, royst33, segax1, Snorks, StepskiVuk, t.mile, USSVoyager, xJeremijAx, yufighter


GROWMORE 10:52:10 11,34 KG/DŽAK\nMaloprodajna cena/kom: 18.000,00 din.\nGrow More 10-52-10 je đubrivo proizvedeno na bazi najkvalitetnijih sastojaka, koristeći napredne tehnologije Entri, B-99 i PPI. Ovo đubrivo se trenutno smatra jednim od najnaprednijih na svetskom tržištu. Sve komponente korišćene za proizvodnju ove formulacije odlikuju se visokim indeksom čistoće i rastvorljivosti.\nGrow More đubriva se mogu primeniti folijarno ili fertigacijom u svim poljoprivrednim i hortikultirnim usevima. mopguće ih je kombinovati sa najčešće korišćenim sredstvima za zaštitu bilja.\nTehnologija Entri povećava usvojivost komponenata koja je rezultat smanjenja površinskog napona. Ove prednosti nastaju dodavanjem preko 30 različitih supstanci, kao što su disperzanti, penetranti, ekstrakti i biljne supstance koje aktiviraju njegovo delovanje.\nTehnologija PPI obogaćuje đubriva ekstraktima i ogranskim supstancamakoje značajno ubrzavaju efikasnu cirkulaciju hranljivih sastojaka u biljci. Ove komponente su potpuno rastvorljive u vodi i eliminišu taloženje sedimenata, što pogoduje upotrebi u prskalicama i postrojenjima za đubrenje\nMikroelementi sadržani u đubrivima u obliku lako svarljivih EDTA helata pokazuju visoku hemijsku stabilnost i aktivnost u širokom opsegu pH. Ovo je rezultat korišćene tehnologije B-99, zahvaljujući kojim đubriva imaju puferski efekat , dajući mogućnost kontrole PH vode koja se koristi u tretmanima. Pored toga, prilikom mešanja đubriva sa raznim agensima za zaštitu sprečava hidrolizu i razgradnju molekula aktivnih supstanci, zahvaljujući čemu je stabilnost smesa mnogo veća.\nuravnotežen tok fizioloških procesa i razvoja biljaka\nvisoka efikasnost rada\nlako usvajanje primenjenih hranljivih sastojaka\npoboljšanje kvaliteta i veličine useva\nstimulacija razvoja korenovog sistema\nuklanjanje štete izazvane faktorima stresa u okruženju\npuna rastvorljivost u hladnoj vodi\nvrlo niska električna provodljivost\nnizak sadržaj hlorida koji osigurava potpuno siguran efekat đubriva na biljke\nB-99® tehnologija za sprečavanje taloženja komponenata đubriva čak i pri visokom pH\nsprečava reakciju sa fosfatima i stvaranje naslaga\nosigurava asimilaciju sastojaka čak i sa vodom niskog kvaliteta\nPreporučene doze za pojedinačnu primenu:\nFertigacijom: 0,3 – 0,6%\nFolijarno: 0,25 – 0,5%


Organizacija društvenog aktivizma » Otpor neliberalnim demokratijama, autokratijama i populizmu\nOtpor neliberalnim demokratijama, autokratijama i populizmu\nОзнаке: demokratija, diskusija, ljudska prava\nDiskusija “Otpor neliberalnim demokratijama, autokratijama i populizmu“ održaće se u sredu, 23. novembra, 2016. godine od 10:30 do 12:30 h u Kući ljudskih prava u Beogradu, Kneza Miloša 4.\nNeliberalne demokratije su u porastu širom Evrope. Njihov cilj je da oslabe srž demokratskih sistema utemeljenih na vladavini prava i socijalne pravde. One takođe insipirišu autokratije da opravdavaju buduće aktivnosti protiv civilnog društva. Govornici ovog panela analiziraće kako ovi koncepti neliberalnih demokratija funkcionišu u Azerbejdžanu, Hrvatskoj, Mađarskoj, Poljskoj i Srbiji i kako se civilno društvo može suprotstaviti ovome svojim resursima, kroz saradnju sa nadležnima i međunarodnim mehanizmima za zaštitu ljudskih prava.\nDanuta Przywara, Helsinška Fondacija za ljudska prava\nEmin Milli, Mejdan TV\nEszter Polgari, Centralnoevropski Univerzitet, Budimpešta\nDiskusiju moderira Milan Antonijević, Komitet pravnika za ljudska prava YUCOM.\nOvaj panel se održava u okviru Skupštine mreža ljudskih prava u Beogradu koja će se održavati u Beogradu, u ulici Kneza Miloša broj 4, od 22. do 23. novembra 2016. godine, a koju organizuju Kuća ljudskih prava u Beogradu i Mreža kuća ljudskih prava.\nMreža kuća ljudskih prava predstavlja zajednicu branitelja ljudskih prava u okviru koje radi više od 100 nezavisnih organizacija u okviru 16 Kuća ljudskih prava u 13 zemalja. Mreža osnažuje, podržava i štiti borce za ljudska prava i objedinjuje njihove glasove u cilju promovisanja univerzalnih sloboda okupljanja, udruživanja, izražavanja kao i prava da se bave borbom za ljudska prava.\nOvogodišnja Skupština će okupiti više od 30 boraca za ljudska prava iz Azerbejdžana, Belorusije, Velike Britanije, Gruzije, Jermenije, Norveške, Poljske, Rusije, Srbije, Hrvatske i Ukrajine, koji će pričati o svojim uspesima i razgovarati o izazovima sa kojima se suočavaju i načinima osnaživanja za njihovo prevazilaženje.


KAKO JE MIODRAG ZARIĆ, PREDUZETNIK I DIREKTOR SPECIJALNE BOLNICE ZA HIPERBARIČNU MEDICINU, NAPRAVIO SVOJ RAJ U ČENTI – Zrenjanin\nKAKO JE MIODRAG ZARIĆ, PREDUZETNIK I DIREKTOR SPECIJALNE BOLNICE ZA HIPERBARIČNU MEDICINU, NAPRAVIO SVOJ RAJ U ČENTI\nU zagrljaju prirode, daleko od betona\nBio je majski četvrtak, dan promenljivo oblačan i vetrovit. Fotoreporter lista „Zrenjanin” Jovan Njegović Drndak i ja uputili smo se u Čentu, na salaš kod Miodraga Zarića, najvećeg privatnika nekadašnje Jugoslavije, a danas vlasnika Specijalne bolnice za hiperbaričnu medicinu u Srbiji.\nSalaš dovoljno blizu grada (Zrenjanina i Beograda), a opet skriven i ušuškan u zelenilu, nedaleko od Dunava. Nismo mogli da sakrijemo oduševljenje prirodom, jednostavnošću i tišinom koje je u nama budilo još veće divljenje i uzbuđenje. Domaćin nas je dočekao nasmejanog lica i ubrzo uveo u svoj restoran. Stao nam je dah, a i vama bi. Naišli smo na dugački drveni šank, zidove od opeke, a na mestu stare pumpe koja je u prošlosti crpila vodu iz ritskog kanala, nalaze se strojevi iz 19. veka i parni kotao koji ih je pokretao da štite rit od poplava. Sve izgleda kao da je vreme stalo…\nMeđu mašinama su postavljeni stolovi za goste, i beli klavir „steinway”, koji je davne 1934. godine nabavio čuveni slikar Paja Jovanović. Popeli smo se na sprat, gde smo proveli neko vreme pričajući, a pažnju su nam privukle harfa, slike i skulpture… Spojio je različite stilove koji nikog ne ostavljaju ravnodušnim. Prostorom odiše izuzetna energija, stvari deluju moćno. Zapitali smo se otkud želja i ideja da, nakon poslovne imperije, napravi ovako nešto, daleko od gradske vreve i ljudi. Jasno je da ovakav prostor može da oživi samo neko ko je emotivno vezan za ovaj predeo.\n– U Čenti su živeli moji baba i deda. Kada mi je bilo pet godina, voleo sam da dolazim da pecam na kanalu, pa me je majstor ove pumpe stalno terao – priseća se Miodrag kroz smeh. – Bilo je teško dostupno čak i razmišljati o ideji da ovde napravim ovo što imam sad. Kad je ova pumpa krenula da propada, napravili su drugu koja je radila na električnu struju. Želeo sam da joj vratim sjaj. Ljudi nisu navikli na lepe stvari, navikli su samo na biznis.\nMiodragu je u ostvarenju sna, a to je proces koji je trajao šest godina, pomogla Kosana Rošulj iz Čente, arhitekta po struci, a inspiraciju su pronašli u beogradskoj Šećerani, za čiji izgled je zaslužan reditelj Ljubiša Ristić, koji je dao primer kako industrijsko nasleđe treba da izgleda. Glavni motiv je, naravno, lični.\n– Najveća želja mi je da moja ćerka preuzme ovaj restoran, i kada se desila mogućnost da uzmem ovaj prostor, ona se oduševila. Završila je najbolju školu za kuvare u Londonu. Prostor nije presudan, bitno je da pravi čaroliju u tanjiru, što ona ume, a cilj je da restoran jednog dana dobije mišelin zvezdicu. Moraš da imaš velike želje ako hoćeš da uradiš velike stvari – priča naš sagovornik, čija dela to i potvrđuju.\nNakon što smo se „upoznali” sa industrijskom lepoticom, Miodrag nas je odveo do tri paviljona, u kojima se nalaze po četiri apartmana. Neki su još u procesu uređenja, a oni koji su spremni za goste, besprekorno su dekorisani i opremljeni luksuznim kupatilom, udobnim krevetima, foteljama, ali i klavirom, kaminom, slikama… Kako kaže, ideja za izgled soba je bila njegova, ali je ćerka odabrala boje zidova i zavesa. U jednom od apartmana nalazi se klavir star više od 100 godina, koji je bio u posedu kralja Nikole, na kojem je i njegov grb. Vredne umetničke slike koje krase zidove soba, kupovao je ranije, a jedna krije i tajnu.\n– Imam sliku za koju se smatra da je najlepši portret jednog Nemca ikada, bar su tako rekli na Fakultetu primenjenih umetnosti. Kad je Hitler došao na vlast, naredio je da se sve slike iz tog perioda unište. U mom posedu je desetak onih koje su spašene – otkriva Zarić.\nDok smo razgledali salaš i prolazili pored kanala okruženog klupama, pitali smo ga koji kutak mu je omiljeni, jer mi ne možemo lako da se odlučimo. Kratko je odgovorio: – Sve mi je omiljeno.\nMiodrag već 25 godina živi na vodi, na brodu, kod Nebojšine kule u Beogradu. U Čentu voli da dođe i predahne sa porodicom i prijateljima, jer nije od onih koji će besomučno trčati za novcem, već će se prepustiti prirodi. Mnogo vremena voli da provodi sa svojim životinjama, lamama, emuima, magarcima, južnoafričkim ovnovima, srnama, guskama, patkama, morkama, psima… Na salašu se gradi i heliodrom, a njegovi gosti mogu da uživaju i u partiji tenisa.\nMiodrag Zarić je odrastao u Beogradu gde se i školovao. Rođen je u porodici zanatlija. Otac mu je bio zlatar, od kojeg je učio zanat, a majka šnajderka. Pored zlatarskog, naučio je još dva zanata – gumarski i alatničarski. Završio je srednju hemijsku školu i Tehnološki fakultet, a kasnije i magistarske studije. Kao diplomirani inženjer tehnologije, zaposlio se u beogradskoj firmi „Rekord”. Stekavši osnovna znanja o gumarskoj proizvodnji, ubrzo mu je povereno mesto rukovodioca razvoja. Kada je napustio firmu, nakon tri godine rada, početkom sedamdesetih godina prošlog veka, pokrenuo je sopstveni biznis. Osnovao je firmu „Neopren” u kojoj je razvijao gumarsku proizvodnju.\nOsamdesetih godina je sklopio ugovor sa engleskom firmom „Holywell”, koja je kasnije svoju proizvodnju izmestila u beogradski „Neopren”. Imao je mnogo proizvoda, ali su mu pneumatski jastuci za dizanje teških stvari doneli najveći prosperitet, te je postao jedan od najjačih privrednika u to vreme. Robu su izvozili za Engesku, Finsku, Ameriku, a snabdevao je čak i NATO alijansu. Pneumatskim jastucima, koje je njegova firma proizvela, centrirana je kupola na hramu Sv. Save u Beogradu. U gumarskoj proizvodnji je bio do devedesetih godina 20. veka, a pošto je bio strastveni ronilac, prepoznao je značaj hiperbarične medicine, koju je u Srbiji podigao do svetskog nivoa.\nPRIJATELJSTVO SA MIKOM ANTIĆEM I KNJIGAMA\nNaš sagovornik je proputovao pola sveta, a jedan od gradova gde često boravi je London. Svom dugogodišnjem prijatelju Miki Antiću jednom prilikom je obećao putovanje u glavni grad Engleske, ali je pesnika smrt omela u tome. Međutim, Zarić je ipak ispunio obećanje. Preveo je knjigu Mike Antića „Mit o ptici” na engleski jezik, koja je zahvaljujući njegovoj upornosti, dobila počasno mesto na vrhu piramide knjiga u najpoznatijoj londonskoj knjižari. Knjigu je posvetio svojim prijateljima, Ajvoru Robertsu, nekadašnjem ambasadoru Britanije u Srbiji i njegovoj supruzi Elizabeti, a novac od kupovine knjige doniran je deci oboleloj od cerebralne paralize u Engleskoj. Miodrag Zarić je izdao još jednu knjigu „Diplomatska praksa” koja je sa engleskog prevedena na srpski jezik. U pitanju je knjiga Izdavačke kuće „Oksford”.\nOsnivanje Specijalne bolnice za hiperbaričnu medicinu je inicirao 1994. godine, a kaže da je ideja nastala kao rezultat poznavanja mogućnosti značaja hiperbarične oksigenacije, kao i činjenice da je hiperbarična medicina kod nas nedovoljno afirmisana.\n– U našoj zemlji postoji velika potreba za lečenjem hiperbaričnom oksigenacijom. Prema dijagnozama i statistici, godišnje u Srbiji ima više od 200.000 bolesnika iz grupe oboljenja indikovanih za HBO terapiju – ističe Miodrag Zarić, koji je od 2014. do 2017. godine bio predsednik Svetske organizacije za hiperbaričnu medicinu, i dodaje da se kiseonikom leče infekcije gasne gangrene, vaskularne bolesti, posledice dijabetesa, a ova Bolnica leči i decu sa autizmom.\nU Specijalnoj bolnici za hiperbaričnu komoru, koja je prema opremi, kapacitetima i stručnom timu jedinstvena u Evropi, radi ukupno oko stotinu zaposlenih: lekari, inženjeri, medicinske sestre i tehničari, a više od 30 stalnih saradnika je iz inostranstva. Odeljenja ove Bolnice se nalaze u krugu Kliničkog centra Srbije, na Institutu za ortopedske bolesti na Banjici, kao i u Specijalnoj bolnici „Merkur” u Vrnjačkoj Banji. Prema istraživanjima Specijalne bolnice za hiperbaričnu komoru, Grad Zrenjanin ima najviše izraženu potrebu za razvijanjem ove grane medicine jer ima najveći procenat obolelih od dijabetesa, samim tim i najveći broj posledica te bolesti, kao i dosta akutnih slučajeva, te predlažu da se prvi sledeći centar otvori u našem gradu, čime bi se smanjio broj amputacija i infekcija.\n← KOMPANIJA „GOMEKS“: Podrška žeteocima u Mužlji\n„ŽETELAČKI DAN” U MUŽLjI →


Rusija se priprema za atomski rat: Putin, o izgradnji novog centra za upravljanje atomskim oružjem | Geopolitika News\nRuski predsjednik Vladimir Putin maloprije je izvijestio o izgradnji novog centra za upravljanje ruskim strateškim nuklearnim snagama.\n„Važno je da sva oprema, tehnika, komunikacije sustava upravljanja nuklearnim snagama i dalje budu suvremeni, jednostavni i perspektivni, kao automatska puška Kalašnjikov. Važno je da se planski obnove, a da u njihovom temelju budu napredne domaće tehnologije i inžinjerska rješenja“, kazao je ruski čelnik na sastanku s vrhom Ministarstva obrane, saveznih tijela i vojno-industrijskog kompleksa.\nPrema Putinovim riječima, središte će posjedovati „praktički potpunu“ zaštitu i mora biti dugovječno. To se svojstvo, naglasio je Putin, mora očuvati čak i u uvjetima nanošenja nuklearnog udara sa strane protivnika. Kazao je kako se, bez obzira koliko ti sustavi danas bili suvremeni, „ne smije stajati na mjestu“ i da „treba misliti što će biti sutra i prekosutra“.\nRuski predsjednik je već ranije izjavio kako Rusija nastavlja razvijati svoje atomsko oružje s obzirom na sve postojeće globalne vojno-političke rizike. Također je kazao kako je modernizacija naoružanja iz strateških nuklearnih snaga već izvršena do razine od 82 posto.


SAD i EU: Nasilje je neprihvatljivo\nBy Albanian Newsroom / Објављено на: March 15, 2019\nAlbanska opozicija najavila je da će u subotu održati antivladin protest, zahtevati ostavku sadašnje vlade i održavanje novih opštih izbora.\nPosle nedavnih protesta opozicije, na kojima su se mogle videti scene nasilja i uništavanje javne imovine, ambasada SAD i EU danas su objavili saopštenja u kojima kažu da će svaki čin nasilja na sutrašnjem protestu smatrati neprihvatljivim i neopravdanim.\nPuna izjava američke ambasade:\nIako je mirni protest osnovni stub demokratije, podsticanje ili izvršenje dela nasilja, uključujući uništavanje javne imovine, je nezakonito. Pozivamo sve zainteresovane strane u albanskoj demokratiji da pokažu suzdržanost tokom predstojećeg protesta 16. marta.\nAmbasada Sjedinjenih Država vidi sadašnju vladu i parlament Albanije kao legitimno izabrane na međunarodnom nivou priznatim izborima 2017. Prepoznajemo dobar posao koji je urađen za sprovođenje pravosudnih reformi u Albaniji, kao i napredak u borbi protiv korupcije i organizovanog kriminala. Ima još puno toga da se uradi. Ako su bivši članovi parlamenta, koji su odlučili da podnesu ostavke, odustali od svojih obaveza prema građanima Albanije, trebali bi dozvoliti onima koji su voljni da rade za budućnost zemlje da rade svoj posao. Podržavamo sve one koji su i dalje uključeni u demokratski proces u parlamentu kako bi zadržali Albaniju na putu pridruživanja EU.\nPotpuna izjava Delegacije EU:\nS obzirom na predstojeći protest 16. marta, Delegacija Evropske unije u Tirani potvrđuje važnost osnovnog prava svih albanskih građana na demonstracije. Ovo pravo je centralni stub u svakom demokratskom društvu, ali se mora ostvarivati na miran način, bez pribegavanja nasilju. Ne može se tolerisati bilo kakav oblik podsticanja na nasilje. Pozivamo još jednom sve partijske lidere da pokažu odgovornost u izbegavanju bilo kakve eskalacije tokom protesta.\nKao što je već rečeno, smatramo da odluka o odustajanju od parlamentarnih mandata ozbiljno ometa funkcionisanje demokratije u Albaniji i utiče na integraciju zemlje u EU – perspektivu koju u potpunosti deli 93% albanskih građana. Mi nastavljamo da podržavamo one koji su uključeni u demokratski proces u Parlamentui i zbog toga da bi zaštitili interese albanskog stanovništva koje želi da nastavi da se kreće ka EU. Postignut je napredak od juna prošle godine, posebno u vezi sa reformom pravosuđa, kao i u borbi protiv organizovanog kriminala, ali treba obaviti još mnogo posla u naredna tri meseca. Sada je veoma hitno da se prevaziđe trenutna politička situacija uspostavljanje nacionalne platforme za dijalog između svih strana u vezi sa predstojećim opštinskim izborima u junu. Albaniji je potreban međupartijski dijalog o najhitnijim reformama, uključujući reformu izbornog pravnog okvira u skladu sa preporukama OSCE / ODIHR-a.


The Cult of Ghoul: Tajna NEKRONOMIKONA\nDejan Ognjanovic 07. новембар 2016. 23:02\novi HPL komentari o okultizmu i okultnim knjigama su nešto najgenijalnije što sam ikada pročitao na tu temu - a kratko, jezgrovito, tačno usrid sride!\nnameless1 08. новембар 2016. 23:33\n"Na ovome svetu mogu da kažem sto se desava, to nije istina.. mislim na ovome svetu što bi naglasio da prpaganda što većina kažu da o ovome, nije istina"\nH.P. Lovecraft on "terrible & forbidden books" :D\nBranko Milosavljevic 17. новембар 2016. 22:27\nSamo da javim da jedva cekam izdanje!\nImate li mozda okvirni datum izdavanja? Hoce li biti pre-order opcija da se osiguramo na vreme?:)\nHvala unapred nastavite da radite posao kvalitetno i dobro kao i do sada ! :)\nDejan Ognjanovic 18. новембар 2016. 02:14\nzdravo: imajući u vidu obim posla pred nama, a pre svega skroz nove ilustracije, ne verujem da će knjiga biti gotova mnogo pre idućeg sajma knjiga, tj. oktobra 2017. sigurno će biti pretplata, kao i za sve orfelinove knjige.\npticica31 18. новембар 2016. 17:14\nSkroz nove ilustracije... joj što volim to da čujem. Ivica Stevanović nadam se...\nDejan Ognjanovic 18. новембар 2016. 20:25\nivica, bibin, david, nadam se opet vitković... i neki novi-stari momci...\npticica31 21. новембар 2016. 11:24\nUh, uh... ide mi voda na usta :D


Batine su dobre za decu, ali kravlje mleko nije - Lola\nNauka je napredovala od prošle godine do danas, kamoli od pre dve, tri, pet decenija. Naučili smo ponešto, i rado to primenjujemo u podizanju i vaspitanju dece. Recimo, da kravlje mleko nije baš idealan izbor zamenske ishrane za bebe koje nisu u mogućnosti da sisaju.\nZapravo, da je i za stariju decu, kao i za nas odrasle, možda mnogo bolje da pijemo pirinčano, bademovo, sojino mleko, nego kravlje. I to smo prihvatili, bebama starijim od 6 meseci i dalje uglavnom ne dajemo kravlje mleko, već formule.\nEvo, ja sam dobijala batine, i šta mi fali? I bila je mama u pravu svaki put kad me je tukla, a i dalje sam je volela i volim najviše na svetu. I sigurna sam u to da mi nikada ništa loše nije želela, naprotiv, sve što je radila činila je to iz najbolje namere, jer me voli najviše na svetu.\nNa puta sam rekla da bih samo želela da svojoj deci budem majka kakva je ona bila meni, i biću srećna.\nPa ipak, izabrala sam da neke stvari ne radim kao ona. Odabrala sam da svom sinu prvi keksić u mleko dam sa 6 meseci, a ne sa 3,5 koliko sam ja imala kada sam prvi put dobila Plazmu u mleko (i ništa mi ne fali, zaista).\nOdabrala sam da mu ne dajem sokove da pije do daljnjeg, već da voće uzima kao kašicu, a kad je žedan dobije vodu, eventualno čaj ili vodu u kojoj su se kuvale jabuke.\nPreuzeto sa: sandrakravitz.com\nbatine djeca hranjenje djece isstraživanja kravlje mlijeko majka vaspitanje


Životna priča prve dame Katara dostojna je Holivuda\nŠejha Moza bint Nasser je supruga katarskog emira i jedna od njegove tri supruge.\nUdala se kao 18-godišnjakinja, na početku studija, ali i danas, kao i u vreme prve mladosti, izgleda besprekorno. Ono što je, međutim, izdvaja od supruga ostalih državnika jeste činjenica da ima čak sedam doktorata. Bogato znanje koje je decenijama sticala primenjuje u praksi; aktivna je u mnogim organizacijama, poput Arapske demokratske organizacije, Organizacije za obrazovanje, nauku i razvoj zajednice i brojnim programima za pomoć deci.\nPored obrazovanja, Šejha Moza bint Nasser može se pohvaliti i sofisticiranim stilom. “Vog” ju je uvrstio u pet najbolje odevenih žena na svetu, a modni znalci “Veniti fera” smatraju da je Šejha najbolje odevena dama “plave krvi”. Džulijen Mekdonald ocenio je da je Šejha druga Džeki Kenedi.\nNjene toalete koštaju između 20.000 i 30.000 dolara, dok odeća koja je dizajnirana samo za nju dostiže cenu i do 100.000 dolara.\nZa Šejhu kažu da je najveća ljubav šeika Hamada bina Khalifa Ala Thanija, a njihov sin Tamim, iako nije prvorođeno dete katarskog vladala, proglašen je za prestolonaslednika i nosi titulu sadašnjeg emira.\nViše o prvoj dami Katara pročitajte OVDE\nZbog “škljocanja” ode plata: Pazite šta fotkate u Emiratima!\nPovezane teme: Šejha Moza bint Nasser Katar Bliski Istok stil prva dama Katara


NE IZLAZITE IZ KUĆE Pljuskovi praćeni grmljavinom i olujnim vetrom u većem delu zemlje, u Kragujevcu vetar čupao drveće, Pirot BEZ STRUJE (VIDEO) | Pirot Info\nNaslovna VESTI Blic NE IZLAZITE IZ KUĆE Pljuskovi praćeni grmljavinom i olujnim vetrom u većem...\nNE IZLAZITE IZ KUĆE Pljuskovi praćeni grmljavinom i olujnim vetrom u većem delu zemlje, u Kragujevcu vetar čupao drveće, Pirot BEZ STRUJE (VIDEO)\nNevreme koje su za popodnevne, ali i večernje sate, najavljivali meteorolozi pogodilo je oko 17 sati neke delove Srema i Zlatiborskog okruga, da bi se potom crni oblaci preselili u Beograd, zapadne delove Vojvodine i centralnu Srbiju.\nSnažni pljuskovi praćeni grmljavinom zahvatili su delove Srema gde je duvao toliko jak vetar da je obarao saksije i sve što mu se našlo na putu.\nBeograđani i ostali, skupljajte veš sa štrika, prebacite kuce i mace na sigurno mesto… @mamadzerka čuvaj mi Miroslava Miću… Nemoj da mu fali lokna 😁\n– via Vreme&Radar pic.twitter.com/FRuzFuVdmP\n— 🍀🌲serbianherbs🌿🌳 (@serbianherbs) August 18, 2020\nPljušalo je i na putu Bajina Bašta – Užice preko Kadinjače, javlja „Blicov“ reporter sa lica mesta, zbog čega se preporučuje poseban oprez u saobraćaju.\nNevreme je zahvatilo i Kragujevac, gde se dogodila nesvakidašnja scena. Verovatno zbog jakog vetra, džinovski pas „dalmatinac“, maskota koja se nalazila ispred jednog megamarketa, izleteo je na ulicu. Iako je nekima ova scena izmamila osmehe, situacija je zapravo veoma ozbiljna s obzirom na to da je ovakvo iznenadno izletanje moglo da izazove saobraćajni udes. Srećom, povređenih nije bilo.\nU Kragujevcu je pala velika količina kiše u kratkom vremenskom intervalu zbog čega su ulice bile poplavljene, a snažan vetar je na nekoliko lokacija čupao grane drveća i čak stušio celo stablo.\nJako #nevreme i #oluja pogodili su #Pirot. Trenutno je grad bez struje. ⚡⚡⚡ pic.twitter.com/9gtKlJu3yq\n— 🆅🅻🅰🅳🅰 ™ (@dj_vlada70) August 18, 2020\nOluja je došla i do Pirota. Nešto posle 22 sata snažno nevreme pogodilo je ovaj grad. Grmelo je i pljuštalo, a kako objavljuju građani na društvenim mrežama, Pirot je trenutno bez struje.\nOd Nisa do Leskovca ovako. #Srbija #nevreme pic.twitter.com/q2YC19q4nn\n— Meduzica_1 (@Lena_Meduzica_1) August 18, 2020\nOko pedesetak domaćinstava je potopljeno u Velikom Trnjanu kod Leskovca zbog kanala koji se izlio tokom večerašnjih padavina u centru ovog sela. Meštani kažu da je bujica naišla oko 21.30 i bukvalno poplavila puteve i lokalne mostiće, a zatim počela da prodire u dvorišta, podrume i kuće, piše JuGmedia. Ugrožena je i mnogobrojna živina i stoka.\nU pojedinim delovima Beograda, sat i po vremena kasnije počela je da pada kiša i da grmi, a neki delovi prestonice, poput Ostružnice, ostali su bez struje.\n— Gorčilo (@schicksalplus) August 18, 2020\nKako su javili meštani na društvenim mrežama, pljuštalo je i u Čačku, Sremskoj Mitrovici, Staroj Pazovi, zatim Obrovcu kod Bačke Palanke, Kraljevu, Batočini, Lapovu… U Prijepolju se „nebo otvorilo“, kao i u Svilajncu, Leskovcu, Aranđelovcu, Ljugu, u selu Čonoplja kod Sombora, Futogu… Dakle, pljuštalo je u gotovo svim delovima naše zemlje.\nPrema rečima meteorologa Đorđa Đurića, pljuskovi sa grmljavinom su se kretali preko Šumadije, a do kraja večeri nevreme će doći do istočne Srbije.\n– Tokom noći će nevreme stići na severoistok, zatim jug Banata, Braničevski okrug i Podunavlje. Zasad nema oluja, biće samo obilnijih padavina – kaže Đurić za „Blic“.\nSlična najava objavljena je i na sajtu RHMZ-a.\n– Tokom večeri oblačno, u većem delu Srbije sa kišom i pljuskovima sa grmljavinom, dok se uglavnom suvo vreme očekuje na jugu Bačke, u Sremu, na zapadu i u većem delu centralne Srbije – stoji u najavi.\nPrema najavama meteorologa, i sutra će se zadržati nestabilno vreme sa kišom, pljuskovima i grmljavinom, a više padavina očekuje se na istoku zemlje.\nPodsetimo, u većem delu zemlje je na snazi crveni meteoalarm, narandžasti na zapadnim i istočnim obodima, a žuti na Kosovu i Metohiji.\nUdar groma i udes zbog nevremena\nTrener mlađih kategorija FK Jagodina povređen je oko 19 sati od udara groma na pomoćnom terenu gradskog stadiona u tom gradu. Njemu je pomoć ukazana na licu mesta, prevezen je u Opštu bolnicu i, prema rečima direktora bolnice, lekari se bore za njegov život, piše RTS.\nZbog mokrog kolovoza tokom pljuskova na auto-putu Beograd – Niš kod Mihajlovca, večeras su stradali žena i muškarac koji su bili na motociklu.\nPrethodni tekstUlica Ćirila i Metodija u mraku\nSledeći tekstNevreme protutnjalo nad Pirotom (FOTO)\n„Čuli smo da vozač koji ju je udario nema dozvolu“\n„Kad zazvoni telefon, utrnem od straha“